Politika - datum: 2017-12-06 ZVANIČNI BRISEL ZABRINUT ZBOG FINANSIJSKOG KRIMINALA\nSavjet za ekonomska i finansijska pitanja EU Crna Gora pod nadzorom EU zbog pranja novca Prema jučerašnjoj odluci Savjeta EU, Crna Gora je na listi za nadzor 47 država koje su obavezne da do kraja 2019.godine ispoštuju minimum standarda za sprečavanje utaje poreza i pranja novca\nSavjet za ekonomska i finansijska pitanja (ECOFIN) EU usvojio je juče spisak država koje su pod sankcijama Unije zbog pranja novca i utaje poreza i spisak država čiji će napore da spriječe te pojave nadzirati do kraja 2019.godine. Kako se navodi u dokumentu koji je usvojen na jučerašnjoj sjednici ECOFIN, Crna Gora spada u drugu grupu i biće nadzirano kako sprovodi mjere za sprečavanje pranja novca i utaje poreza do kraja 2019.godine.\nPod sankcijama Evropske unije našlo se 17 država, uključujući Panamu, Ujedinjene Arapske Emirate (UAE) i Barbados, dok je 47 država na listi na nadzor jer su obavezne da ispoštuju minimum standarda za sprečavanje utaje poreza i pranja novca (BEPS). Na toj listi su i Crna Gora, Maroko, Jermenija, Maldivi, Svazilend i Bosna i Hercegovina. Dokument je juče objelodanio Generalni sekretarijat Savjeta EU.\nPosebna radna grupa EU koja je predložila ove zaključke označila je svaku od 47 jurisdikcija, gdje su identifikovani razlozi za zabrinutost, kao zemlje koje treba da se obavežu da će se u narednom periodu baviti tim pitanjima. Velika većina jurisdikcija, kako se navodi u dokumentu ECOFIN, najavila je, ili su to već uradili, da će uvesti relevantne promjene u svom poreskom zakonodavstvu kako bi se pridržavali kriterijuma koje je predstavila EU.\n– Ishod ovog procesa pokazaće u kojoj mjeri su sve ove jurisdikcije spremne za konstruktivan dijalog sa EU i koliko su posvećeni usklađivanju sa evropskim i međunarodnim poreskim standardima. Posebna radna grupa EU će nadzirati kako se ove obaveze sprovode u praksi i stoga će nastaviti konstruktivni dijalog uspostavljen sa ovim jurisdikcijama. Očekuje se da će implementacija obaveza biti završena do kraja 2018. godine za većinu jurisdikcija; međutim, zemlje u razvoju do kraja 2019. godine moraju ispuniti svoje obaveze u pogledu kriterijuma transparentnosti i mjera protiv utaje poreza i pranja novca (BEPS) –piše u dokumentu koji je juče usvojio Savjet za ekonomska i finansijska pitanja EU.\nU Crnoj Gori su neriješene brojne afere vezane za pranja novca i organizovani kriminal, a Crna Gora je jedno vrijeme bila ofšor destinacija. Specijalno državno tužilaštvo, koje je zaduženo za prevenciju pranja novca, podiglo je u prošloj godini optužnice protiv 56 počinilaca, ali ostala su neriješeni predmeti protiv čak 85 osoba, ili 80,85 odsto više nego u istom periodu pretprošle godine.\nEvropska komisija (EK) je u poslednjem izvještaju o napretku Crne Gore navela da država tek treba da uspostavi bilans ostvarenih rezultata u oblasti istraga, krivičnih gonjenja, osuđujućih presuda, privremenog i trajnog oduzimanja imovine u predmetima organizovanog kriminala, sa jakim fokusom na ona krivična djela gdje rezultati i dalje izostaju, kao što su pranje novca i trgovina ljudima. EK je ocijenila da je mali napredak ostvaren u ispunjavanju ranijih preporuka, posebno jer bilans ostvarenih rezultata Crne Gore u oblasti organizovanog kriminala ostaje ograničen na polju borbe protiv pranja novca i trgovine ljudima.\nBrisel zabrinjava što u 2016.godini u odnosu na 2015.godinu u Crnoj Gori nije bilo novih predmeta pranja novca ili trgovine ljudima. U obje te oblasti, kako se naglašava u izvještaju, cjelokupni kapacitet policije i pravosuđa ostaje izuzetno ograničen, dijelom zbog nedostatka konsolidovane sudske prakse. Veliki slučaj pranja novca, kako su konstatovali iz Brisela, nedavno je zaključen oslobađanjem svih okrivljenih.\nUslov i efikasnija carina\nCrna Gora treba da usvoji zakonodavstvo u oblastima koje zahtijevaju dalje usklađivanje, prije svega da uskladi svoje zakonodavstvo po pitanju carinskog statusa i tranzita, upravljanja carinskim rizicima i bezbjednosnim aspektima, navodi se u završnim mjerilima za poglavlje 29 (carinska unija) u pregovorima Crne Gore i EU.\nMjerila za zatvaranje poglavlja postavila je Evropska komisija. Kako se ističe, Crna Gora mora da implementira Program ovlašćenog privrednog subjekta (AEO), koji se tiče prava intelektualne svojine.\nPotrebno je, kako se navodi, da Crna Gora ostvari dovoljan napredak u razvoju svih neophodnih međusobno povezanih informatičkih sistema, posebno sistema za upravljanje integrisanom tarifom, sistema kontrole izvoza i sistema kontrole uvoza.\nZa poglavlje 32, koje se tiče finansijske kontrole u EU, navodi se da je neophodno da Crna Gora sprovodi zakonodavstvo u oblasti unutrašnjih finansijskih kontrola u javnom sektoru i osnovne politike. Neophodno je, kako se navodi, da Crna Gora osigurava adekvatne administrativne kapacitete na centralnom i lokalnom nivou, u fondovima socijalne sigurnosti i državnim preduzećima.\nReakcija nakon „Rajskih papira”\nSamo dan poslije nedavnog objavljivanja seta dokumenata nazvanih „Rajski papiri”, ministri finansija članica Evropske unije sastali su se u Briselu kako bi razgovarali o hitnom formiranju „crne liste fiskalnih rajeva”. Konačno se došlo do dokumenta koji razrađuje te zaključke. Što se tiče afere „Rajski papiri”, preko 13 miliona dokumenata sadrži detalje o tome kako je preko 120 hiljada ljudi i kompanija prenijelo veliko bogatstvo na egzotična ostrva.


jan 08 2018\t/\nViše od četvrtine građana Srbije nikada nije koristilo računar niti internet, pokazuju rezultati istraživanja Republičkog zavoda za statistiku o upotrebi informaciono-komunikacuionih tehnologija u Srbiji.\nIstraživanje, nedavno objavljeno, obuhvatilo je 2.800 domaćinstava, kao i 2.800 pojedinaca uzrasta od 16 do 74 godine.\nViše od polovine domaćinstava, 52 odsto, poseduje jedan, a 45 odsto dva računara.\nTakođe, 68 domaćinstava ima internet priključak, što je rast od 3,3 odsto u odnosu na lane.\nDanas ističe rok za prijavu godišnjeg poreza na dohodak\nTEL AVIV: Srbija u finalu Evrovizije!\nMore in this category: « MENJAČNICA: Evro u ponedeljak 118,79 dinara\tMENJAČNICA: Evro u ponedeljak 118,54 dinara »


Nikolić:Srbija ima savremenu i racionalnu vojsku\nBeta\t 3. jula 2015. 12:25\nSvečani prijem povodom završetka školovanja polaznika četvrte klase Visokih studija bezbednosti i odbrane i 58. klase Generalštabnog usavršavanja škole nacionalne odbrane održan je danas u Beogradu, a predsednik Tomislav Nikolić poručio je da Srbija ima savremenu i racionalnu vojsku koja po ugledu i poštovanju zauzima visoku poziciju među građanima.\n“Srbija danas aktivno doprinosi bezbednosti i stabilnosti u regionu. Naša zemlja teži da taj svoj doprinos ostvari uz maksimalnu saradnju sa našim susedima i međunarodnom zajednicom. Zalaganje za miroljubivo rešavanje sukoba ima snagu principa u našoj spoljnoj politici, uz naglašavanje potrebe da se pritom podjednako uvažavaju svi politički subjekti i poštuju osnovni principi međunarodnog prava”, kazao je Nikolić na svečanom prijemu u Narodnoj skupštini.\nOn je istakao da Vojska Srbije teži standardima najmodernijih vojski sveta, a da zahvaljujući razvoju “imamo savremenu i racionalnu vojsku koja po ugledu i poštovnju zauzima visoku poziciju među građanima”.\nPredsednik je uručio oficirske sablje najboljim polaznicima 58. klase Generalštabnog usavršavanja škole nacionalne odbrane potpukovnicima Đuri Jovaniću sa prosekom 9,60, Slavenu Vujiću i Zoltanu Jagici.\nOlimpijakos smenio Hasija\n“Kingsman: Zlatni krug” na prvoj poziciji\nCeo svet priča o njemu: Zaustavio je Mesija i odbio da razmeni dres sa…\nVidosavljević: Presrećan sam zbog debija\nOn je istakao da je zemlja u polaznicima dobila generaciju budućih visokih rukovodilaca – lidera u sistemu odbrane spremnih da odgovore na izazove.\n“Prioritet naše spoljne politike je približavanje Evropskoj uniji kako bi u okviru porodice evropskih zemalja Srbija mogla ne samo da popravi životni standard svojih građana, već i da aktivno deluje na zaštiti svog suvereniteta i da osavremeni svoju vojsku. Integracijom u evropske tokove, Srbija će dobiti priliku za napredak u svim oblastima društva, a pripadnici naše vojske će kroz različite oblike međuarmijske saradnje pokazati Evropi i svetu kvalitet stečen tokom školovanja i usavršavanja”, dodao je Nikolić.\nPrema njegovim rečima, Vojska Srbije je danas spremna da sa armijama ostalih evropskih država učestvuje u rešavanju svih aktuelnih bezbednosnih problema.\nU 58. klasi Škole nacionalne odbrane bilo je 34 oficira kojima je ministar odbrane Bratislav Gašić uručio oficirske sablje, dok je četvrtu klasu završilo 15 polaznika kojima su uručene značke.\nU četvrtoj klasi bilo je četiri oficira Vojske Srbije, šest osoba iz ministarstava i agencije Vlade Srbije, jedna iz Narodne skupštine i četiri iz Bosne i Hercegovine, Makedonije i Alžira, a među njima je i poslanik Srpske napredne stranke (SNS) Vladimir Đukanović.\nPo završetku školovanja, oficiri se postavljaju na dužnosti u Ministarstvu odbrane i Vojsci Srbije za koje je predviđen čin pukovnika i brigadnog generala.\nPrijemu su prisustvovali načelnik Generalštaba Ljubiša Diković i predsednica Skupštine Maja Gojković.\nSkupština završila rad, nastavak sutra\nNova stranka: Insistiraćemo da se zaštite prava otpuštenih radnika paraćinske…\nPoslanici Skupštine Srbije o ćirilici i latinici u nastavi\nVulin u Moskvi: Srbija ima veliku želju da produbljuje saradnju sa ODKB i svim…\nRužić: Sledi uvodjenje reda u administraciji i bolji učinak javne uprave (VIDEO)\nStamatović: Odmah zaustaviti učešće Srbije u Nato vežbi u Tuzli\nIzbori u Beogradu: DS – test za opoziciju, Dveri pozivaju na bojkot\nVukadinović: Opozicija na beogradskim izborima da nastupi u što širem frontu\nDJB spreman da na izbore u Beogradu ide samostalno, a spreman i na razgovore\nDveri za bojkot beogradskih izbora\nNova stranka: Insistiraćemo da se zaštite prava otpuštenih…\nVulin u Moskvi: Srbija ima veliku želju da produbljuje…\nRužić: Sledi uvodjenje reda u administraciji i bolji učinak…\nStamatović: Odmah zaustaviti učešće Srbije u Nato vežbi u…\nMaja Gojković u suzama napustila Skupštinu, evo i zašto\nŠvajcarski mediji: Haradinaj je ratni zločinac ili partner za dijalog?\nPoslanici traže smenu Vulina i Zorane Mihajlović i ostavku Siniše…\nNeporočna mladost vodi u raskalašnu starost. Lakše je odoleti nečemu što nam je dobro poznato nego onome o čemu smo maštali.\nAndre Žid, francuski književnik\t(1869-1951)\nIgraju dve retardirane babe basket, dođe treća i donese loptu.


Honduras i dalje prvi u svetu po broju ubistava\nHonduras je i dalje zemlja sa najvećom stopom ubistava u svetu, dok je američki kontinent pretekao Afriku po najvećem broju ubistava na svakih 100.000 stanovnika u mirnodobskim uslovima, navodi se u danas objavljenom izveštaju UN.\nKako je preneo Rojters, broj ubistava na 100.000 stanovnika ni u drugim centralnoameričkim državama nije zanemarljiv, tako da je u Belizeu ta brojka 44,7, dok je u Salvadoru 41,2.\nU izveštaju UN se upozorava da je Amerika pretekla Afriku, kao kontinent sa najviše ubistava, najviše zbog porasta organizovanog kriminala i trgovine drogom.\nGotovo 40 odsto od 437.000 ubistava, počinjenih na globalnom nivou 2012. godine, zabeleženo je na američkom kontinentu, od čega većina u Centralnoj i Južnoj Americi.\nMeđu drugim zemljama sa visokom stopom ubistava u izveštaju se pominju Gvatemala - 39,9 ubistava na 100.000 ljudi, Južnoafrička Republika - 31, Kolumbija 30,8 i Brazil - 25,2.\nU Meksiku, gde je od 2007. godine zabeleženo 85.000 ubistava povezanih sa ratovima narko kartela, u poslednjem izveštaju UN se navodi da je 2012. godine stopa ubistava bila 21,5 na 100.000 stanovnika.\nJOŠ JEDNA ZEMLJA NA NA KORONA MAPI Honduras prijavio prva dva slučaja\nZemljotres jačine 5,7 stepeni Rihtera pogodio sever Hondurasa


Erdogan u posjeti Srbiji Istaknuto\nTurski predsjednik Redžep Tajip Erdogan boraviće od danas u dvodnevnoj posjeti Srbiji, tokom koje je predviđen trilateralni samit Srbije, BiH i Turske, te polaganje kamena temeljca za auto-put Beograd-Sarajevo.\nSvečani doček Erdogana predviđen je u 12.30 časova ispred Palate Srbije u Beogradu, a razgovor sa predsjednikom Srbije Aleksandrom Vučićem u 13.00 časova.\nSrpsko-turski poslovni forum, na kojem će se obratiti Vučić i Erdogan, biće održan u 16.00 časova.\nTrilateralni samit biće održan u Palati Srbije sa početkom u 13.05 časova, a zajedničke izjave za medije predviđene su u 13.45 časova.\nVučić, Erdogan i članovi Predsjedništva BiH u 16.00 časova prisustvovaće ceremoniji polaganja kamena temeljca za izgradnju auto-puta Beograd-Sarajevo u Sremskoj Rači, prenosi Srna.\nHaradinaj priznao poraz\tUSA neće podržati tursku operaciju u Siriji


Merit Solutions: Znanje kao pomoć klijentu | | PC Press\nMerit Solutions: Znanje kao pomoć klijentu\nJeste li nekada poželeli da radite u evropskoj centrali globalne kompanije čije su poslovne aktivnosti usmerene ka onima od čijeg rada zavisi zdravlje čovečanstva? U firmi koja, zahvaljujući velikom akumuliranom iskustvu, može za sate ili dane da reši probleme razvoja projekata koji druge muče mesecima? Nećete morati da putujete daleko – kompanija se zove Merit Solutions, a njena evropska centrala nalazi se u Beogradu\nSedište: Wheaton, IL, USA\nDelatnost: Biznis proces, konsultanti i sistem integratori\nMerit Solutions je multinacionalna kompanija bazirana u SAD koja se bavi end‑to‑end konsultantskim i development uslugama za rastuće globalne organizacije. Svojim klijentima Merit pruža usluge procene, implementacije, kastomizacije i podrške za ERP sisteme, kao i razvoj mobilne strategije. To podrazumeva kreiranje i implementaciju cross‑platform mobile & cloud aplikacija integrisanih sa mission‑critical back‑end poslovnim sistemima.\nU svom radu kompanija Merit Solutions veliku pažnju posvećuje postizanju vrhunskog kvaliteta i visokom zadovoljstvu klijenata tokom celokupnog razvoja rešenja, kao i nakon završetka projekta. Kompanija tesno sarađuje sa Microsoft razvojnim centrima u SAD na razvoju novih proizvoda, uz korišćenje savremenih tehnologija.\nDoprinos kvalitetnom životu miliona ljudi\nPored kancelarija širom SAD, Merit Solutions ima i evropsku centralu koja je smeštana u Beogradu. Danas tu radi tim koji trenutno zapošljava 34 stručnjaka – softverskih inženjera, konsultanata i specijalista za istraživanje tržišta. Za ovu godinu je planiran rast od 25%, pa će osam novih ljudi postati članovi tima. U strukturi zaposlenih preko 90% je visokoobrazovanih, pre svega sa diplomama Elektrotehničkog fakulteta (ETF), Fakulteta organizacionih nauka (FON) i Ekonomskog fakulteta Univerziteta u Beogradu. Prosečna starost zaposlenih je 27 godina. Polovinu zaposlenih čine žene. Jedan broj stručnjaka koji radi u Beogradu se ovde doselio iz SAD, tako da se radi o pravom internacionalnom i multikulturalnom okruženju.\nNaši domaćini su Marija Gagić zadužena za ljudske resurse, Bojan Panjević koji vodi tim zadužen za razvoj mobilnih tehnologija i senior softverski inženjer za AX platformu Radovan Miodragović. Dok nas vode kroz prostorije u poslovnoj zgradi na Novom Beogradu i pokazuju smart i ekološke aspekte okruženja, pričaju nam o kompaniji za koju rade. Kažu da je beogradski ogranak veoma značajni deo čitavog sistema jer, pored toga što se odavde brine o klijentima širom sveta, u Srbiji rade timovi zaduženi za razvoj aplikacija bez kojih bi rad njihovih klijenata bio daleko teži.\n„Često se ljudi sa kojima smo u kontaktu pitaju čime se bavimo i zašto je to važno. Mi u Merit Solutions‑u smo itekako svesni da naš rad doprinosi uspešnosti kompanija koje se bave poboljšanjem kvaliteta života na globalnom nivou. To su firme koje rade u oblastima kardiovaskularne hirurgije, istraživanja lekova protiv kancera, auto‑imunih bolesti i bolesti centralnog nervnog sistema, očnih oboljenja, mentalnih bolesti i unapređenje terapije dijalize, genetskih istraživanja. Ponosimo se time što svojim radom pomažemo našim klijentima da budu uspešni“ s ponosom nam pričaju domaćini i dodaju: „Mi im pomažemo da kvalitetno i efikasno završe mnoge poslovne procese, a posebno ističemo one koji se tiču izuzetno rigorozne zakonske regulative u Americi. Naš rad doprinosi kvalitetnijem životu miliona ljudi širom sveta, i toga smo u svakom trenutku svesti. Ponosni smo na to i znamo da najviše možemo da učinimo ako se držimo visokih profesionalnih standarda u onome čime se bavimo. Ili, kako to u Merit‑u ističemo, mi nećemo pronaći lek za rak, ali imamo realnu mogućnost da, kroz pružanje svojih usluga, pomognemo onima koji su u stanju da to učine“.\nŠest nivoa napredovanja\nMi smo se pre svega interesovali za najveći kapital ove kompanije, a to su njeni ljudi. Marija Gagić nam kaže da je pravilo firme da se rast pažljivo planira i da svako ko postane deo sistema stalno oseća brojne pogodnosti rada u Merit‑u: „Mi smo kompanija koja raste uvek koliko je to potrebno i to isključivo kroz izbor ljudi koji mogu da dele naše vrednosti“. Saznajemo da u kompaniji praktično nema fluktuacije: neki softverski inženjeri i konsultanti su deo Merit Solutions tima već preko 8 godina, što je prava retkost u IT industriji. Što, naravno, ne znači da nema mesta za promene – prostora za napredovanje ima na pretek, kako u organizacionom tako i u stručnom smislu.\nMerit Solutions je konsultantska firma koja radi sa globalnim kompanijama čije su centrale uglavnom u SAD, pa zaposleni često putuju preko Atlantika kako bi se, kroz direktan rad sa klijentima, ubrzalo rešavanje poslovnih problema, dizajn i implementacija celokupnih rešenja. Kroz saradnju i treninge klijenata, u stručnom smislu napreduje i sam konsultant, razvijajući svoje sposobnosti iz godine u godinu. Za one koji to požele, u okviru firme su otvorena vrata za nastavak karijere u SAD.\n„Mnogima u Merit‑u ovo je prvi posao posle studija“, kaže nam Bojan Panjević. „Za zaposlenje nije najvažnije sa kakvim iskustvom dolazite jer postoje razrađene onboarding procedure uvođenja u posao, bez obzira na to da li ćete da se razvijate u pravcu pružanja konsaltinga ili razvoja softvera. Veoma je važno što su jasno definisane putanje razvoja zaposlenih po timovima i pozicijama, tako da svako od samog početka rada vidi dugoročnu perspektivu sopstvenog razvoja unutar kompanije“. Saznajemo i da ocene koje daju klijenti utiču na bonus zaposlenih angažovanih na projektu, što je dodatni motiv za predani rad.\nMarija Gagić dodaje da se kod zapošljavanja novih stručnjaka uvek gleda gde bi ta osoba mogla da bude za dve i za pet godina. Insistira se na tome da zaposleni napreduju u skladu sa svojim željama i mogućnostima. Postoji šest nivoa napredovanja, a za svaki su definisani treninzi i uslovi, odnosno karakteristike, za prelazak na viši nivo. „U tome da napredujemo i da se razvijamo u profesionalnom domenu kompanija nam pomaže ne samo kroz ohrabrenje da to činimo, već i kroz konkretne aktivnosti koje se ogledaju kroz stručna usavršavanja na treninzima i konferencijama, uglavnom u SAD, čime ujedno stičemo stručne sertifikate“, kaže nam Radovan Miodragović.\nTako stečena znanja kompanija rado prenosi u lokalnu zajednicu kroz predavanja stručnjaka Merit Solutions na regionalnim konferencijama i fakultetima gde se promovišu najnovije tehnologije za razvoj softvera, a među članovima tima je i Microsoft MVP za Windows platformu, jedini u Srbiji.\nZaposleni u Merit‑u uživaju niz beneficija, od kojih posebno izdvajamo dopunsko zdravstveno osiguranje koje važi i za članove njihovih porodica, dotirano dobrovoljno penziono osiguranje, organizovane termine za rekreaciju na sportskim terenima i u teretani, pa i „sitnice“ kao što je obezbeđeno garažno mesto u zgradi.\nOtvorenost i društvena odgovornost\nDok obilazimo prostorije Merit Solutions‑a u jednoj od modernih poslovnih zgrada na Novom Beogradu, saznajemo da su u osmišljavanju i dekorisanju prostora učestvovali zaposleni i da je prostor skrojen tako da svima bude prijatno, kako dolazak u kancelariju ne bi osećali kao opterećenje. Centralni deo je namenjen zajedničkom boravku i komunikaciji, dok su staklenim zidovima odvojene kancelarije za 6 do 7 ljudi. Tu su i odvojene prostorije u kojima se vode razgovori ili gde inženjer, kad mu je to potrebno, može da radi u miru, koncentrisan na problem koji rešava. Na zidovima su whiteboard‑ovi za podsticanje saradnje sa kolegama, a postoji i odeljak za odmor i relaksaciju.\nIako je poslovno okruženje napravljeno tako da se ljudi osećaju što bolje, Merit Solutions nije rigorozan kada je u pitanju boravak u kancelariji. Radno vreme svako prilagođava navikama, a kada je to potrebno, može i da radi i od kuće. Ovde se primenjuju agilne metode razvoja, što podrazumeva transparentno praćenje radnih zadataka i progresa projekta.\nTransparentnost je još jedna od odlika kompanije Merit Solutions. Nema hijerarhije sa brojnim nivoima rukovodilaca – tim lideri koordinišu rad na projektima, a uski tim rukovodilaca upravlja kompanijom, pri čemu svaki zaposleni uvek može da komunicira s vodećim ljudima firme. Kompanija ceni inicijativu zaposlenih, ne samo kroz realizaciju ideja koje doprinose kvalitetu rada firme ili nekog njenog dela, već i kroz bonuse za sve dobre ideje. Kada je u pitanju razvoj kompanije i postizanje dobrih poslovnih rezultata, svi su ravnopravni.\nDa je Merit Solutions poslodavac koji ima veliko razumevanje za svoje zaposlene pokazuju još dve stvari. Prva je da se svako ko radi u kompaniji oseća slobodan i siguran da može, kada oseti potrebu za tim, da iskaže želju za promenom radnog okruženja u okviru kompanije. I to ne samo na nivou prelaska iz jednog u drugi tim, već i iz jedne u drugu „vertikalu“ – na primer sa pozicije softverskog inženjera na poziciju konsultanta ili na leadership poziciju. Dodajte tu i već pomenute nivoe napredovanja i dobijate veliki broj mogućnosti da se u okviru kompanije oprobate pred raznim profesionalnim izazovima. Druga stvar je društvena odgovornost: na svaka tri meseca zaposleni odvajaju izvesnu sumu novca za učešće u raznim akcijama od značaja za zajednicu u kojoj žive a kompanija ih u tome ne samo podržava, već na svaki dinar koji zaposleni prikupe daje još jedan i time udvostručava sumu za donacije.\nNama je na kraju ove posete ostalo samo da zaključimo kako smo bili u gostima internacionalne kompaniji koja je u svakom pogledu okrenuta dobrom i kvalitetnom životu.\nAuthor Bojan StanojevićPosted on 22. June 2016. 10. April 2017. Categories Career, IT datingTags IT dating, karijera, Merit Solutions, zaposlenje\nPrevious Previous post: Hitachi vam predstavlja seriju uređaja VSP G\nNext Next post: Google ne želi da vidite kako izgleda novi YouTube


Milić najavio Zvezdin spektakl za kraj: ''Atmosfera će biti fenomenalna!'' - Sportske.net\nMilić najavio Zvezdin spektakl za kraj: ''Atmosfera će biti fenomenalna!''\nFudbaler Crvene zvezde Nemanja Milić rekao je danas da se nada da će njegova ekipa pobedom završiti sezonu i istakao da očekuje spektakl na utakmici sa Voždovcem.\nŠta je Milojević poželeo Vojvodini u sledećoj sezoni?Zvezdinoj seriji nema kraja, težak udarac za ''Čuku'' u Kruševcu!Milojević promešao karte, ovaj tim počinje na "Karađorđu" (SASTAVI)"Brđani" šokirali Partizan, Zvezda ponovo na +4!Sve veći pritisak na Zvezdu - Još jedan klub želi Adžića\nFudbaleri Zvezde pobedili su danas u Novom Sadu ekipu Vojvodine sa 2:1, u utakmici 36, pretposlednjeg kola Super lige Srbije.\n"Moramo da budemo zadovoljni pobedom, odigrali smo dosta dobru utakmicu. Najbitnije je da smo nastavili s trijumfima, mi uvek težimo najboljem", rekao je Milić.\nZvezda u poslednjem kolu igra protiv Voždovca na svom terenu.\n"Nadam se da ćemo završiti prvenstvo pobedom, onako kako dolikuje Crvenoj zvezdi. Očekujem spektakl na utakmici sa Voždovcem, siguran sam da će atmosfera biti fenomenalna. Mi ćemo iskoristiti priliku da navijačima zahvalimo na sjajnoj podršci koju su nam pružali tokom čitave sezone i da s njima proslavimo osvajanje titule", rekao je Milić.\nMilić je bio strelac drugog kola u današnjem meču na stadionu "Karađorđe" u Novom Sadu.\n"Lepo je, prija i mnogo znači, posebno kada postignete gol za pobedu. Srećan sam što sam bio na terenu danas, svaki fudbaler najviše voli da igra. To je najnormalnije, kao što je normalno da ne mogu svi uvek da igraju. Gledam svaki svoj minut da iskoristim na najbolji način, zadovoljan sam kako sam to danas uradio", rekao je Milić.\nIako je pitanje šampiona države rešeno, fudbalerima Zvezde ne nedostaje motiv na terenu.\n"Ovde je takva atmosfera, našoj ekipi je usađen pobednički mentalitet. Bilo da igramo prijateljsku utakmicu, prvenstvenu ili finale, mi imamo isti pristup. To se vidi jer se naša igra nije promenila od meča sa Napretkom kada smo obezbedili titulu", rekao je Milić.


Radio TV Stara Pazova - Polaganje venaca u Staroj Pazovi povodom godišnjice oslobođenja od fašizma\nPolaganje venaca u Staroj Pazovi povodom godišnjice oslobođenja od fašizma\n77. godišnjica od oslobođenja Stare Pazove u Drugom svetskom ratu, danas je obeležena tradicionalno kao i svake godine, polaganjem venaca na spomen obeležje u centru Stare Pazove i na spomenik narodnog heroja Janka Čmelika.\nIspred spomenika kod Tehničke škole, prisutnima se obratio predsednik SUBNOR-a opštine Stara Pazova Borislav Stanišić. Predsednik Mesnog odbora SUBNOR-a Šimo Domonji, podsetio je sve okupljene oko spomenika mladog heroja Janka Čmelika, na njegovu biografiju i život, kako on nikada ne bi pao u zaborav.\nOvom prilikom, tradicionalno, učenici osnovne škole koja nosi ime narodnog heroja Janka Čmelika, zajedno sa nastavnicima, pripremili su kratak program gde su recitovali i pevali i na taj način i sami odali poštu svim poginulim borcima u narodnooslobodilačkom ratu. Pored predstavnika SUBNOR-a iz Stare Pazove, vence su položili i predstavnici SUBNOR-a opština Šid, Ruma i Pećinci.\nBONUS VIDEO Pogledajte ko je sve prisustvovao polaganju venaca:


Nema preživelih posle pada aviona "El Alžira"\nFrancuski predsednik Fransoa Oland kaže da nema preživelih nesreće aviona "Er Alžira", koji se sa 118 putnika i članova posade juče srušio u Maliju.\nJedan zvaničnik alžirskog ministarstva odbrane izjavio je da je tim od 100 francuskih vojnika stigao na mesto nesreće rano jutros i odmah započeo istragu.\nVojnici su deo jedinice koja je prošle godine razmeštena u Mali da bi pomogla toj zemlji u borbi protiv ekstremista povezanih sa al-Kaidom. Predsednik Oland rekao je da je pronađena jedna crna kutija i da je istraga u toku.\nUzrok nesreće još nije ustanovljen, ali francuski zvaničnici sumnjaju da su odgovorni loši vremenski uslovi, odnosno da je snažna peščana oluja pogodila tu oblast u vreme kada se dogodila nesreća, ali nije isključen ni terorizam, s obzirom da je poznato da ekstremisti operišu u toj oblasti.\nOno što je sigurno - tvrde zvaničnici - jeste da avion najverovatnije nije eksplodirao u vazduhu,pošto su ostaci raspoređeni na relativno malom prostoru.\nAvion je leteo iz Burkine Faso prema glavnom gradu Alžira kada se srušio. Ministar saobraćaja Alžira Amar Gul izjavio je da se mesto nesreće nalazi u vrlo nepristupačnoj oblasti i da će biti vrlo teško izvući i prebaciti tela žrtava.


Vlada Srbije ne prodaje Telekom ispod zacrtane cene – Personal magazin\nPremijer Srbije Mirko Cvetković izjavio je danas da Vlada Srbije neće prodati “Telekom” ispod minimalno utvrđene cene od 1,4 mlrd EUR za 51% kapitala te kompanije. Cvetković na konferenciji za…\nPremijer Srbije Mirko Cvetković izjavio je danas da Vlada Srbije neće prodati “Telekom” ispod minimalno utvrđene cene od 1,4 mlrd EUR za 51% kapitala te kompanije.\nCvetković na konferenciji za novinare u Vladi Srbije nije želeo da kaže dokle su stigli pregovori sa “Telekomom Austria” o poboljšanju ponude te kompanije.\n“Telekom Austria” je jedina dostavio ponudu na tenderu za prodaju “Telekoma Srbija” i ponudio cenu od 950 mil EUR za 51% kapitala i investicije od 450 mil EUR.\nPovodom komentara da bi kupovinom “Telekoma Srbija”, austrijski “Telekom” stekao monopolsku poziciju u mobilnoj telefoniji jer je već vlasnik u Srbiji mobilnog operatora “VIP Mobile”, Cvetković je rekao da u tom sektoru problem nije pitanje monopola već eventualna zloupotreba monopolske pozicije.\n– Zadatak regulatornih tela je da spreče zloupotrebe dominantnog položaja na tržištu – istakao je premijer.\nOn je dodao da bilo ko da kupi “Telekom Srbija” stiče monopol u fiksnoj telefoniji u kojoj ta kompanija ima udeo od 98% na tržištu, naglašavajući da je samo pitanje kako da se spreči da se ta pozicija ne zloupotrebi.\nVlada Srbije ne prodaje Telekom ispod zacrtane cene was last modified: April 8th, 2011 by Redakcija\nA1 Telekom Austria AG WienTelekom AustriaTelekom-SrbijaVip mobajlVIP mobileVIP Mobile d.o.o. BeogradVlada Srbije\nDejan R. Popovic, dipl. inz. Apr 8, 2011 at 19:00\nPremijer Mirko Cvetkovic je samo delimicno u pravu kad kaze da u sektoru javnih komunikacionih mreza i javno dostupnih komunikacionih usluga problem nije pitanje monopola vec eventualna zloupotreba monopolskkog polozaja.\nNaime, u Ustavu Republike Srbije u clanu 84. stav 2. pise:\n“Zabranjeni su akti kojima se, suprotno zakonu, ogranicava slobodna konkurencija, stvaranjem ili zloupotrebom monopolskog ili dominantnog polozaja.”\nStvarno, Zakonom o elektronskim komunikacijama (ZEK) i Zakonom o zastiti konkurencije (ZZK) nisu eksplicitno navedeni niti zabranjeni akti kojima se ogranicava slobodna konkurencija, stvaranjem monopolskog ili dominantnog polozaja.\nAli se zato povredom konkurencije u smislu clana 9. ZZK smatraju akti (npr. restriktivni sporazumi iz clana 10) ili radnje učesnika na tržištu koje za cilj ili posledicu imaju ili mogu da imaju značajno ograničavanje, narušavanje ili sprečavanje konkurencije na trzistu elektronskih komunikacionih usluga. Pod ucesnicima na trzistu elektronskih komunikacionih usluga u smislu clana 3. ovog zakona podrazumevaju se, izmedju ostalih, i drzavni organi (ukljucujuci Vladu).\nPo clanu 19. stav 1 ZZK, koncentracije učesnika na tržištu su dozvoljene, osim ako bi značajno ograničile, narušile ili sprečile konkurenciju na tržištu javno dostupnih komunikacionih usluga Republike Srbije ili njegovom delu, a naročito ako bi to ograničavanje, narušavanje ili sprečavanje bilo rezultat stvaranja ili jačanja dominantnog položaja.\nU ovom slucaju, prodajom javne komunikacione mreze “Telekoma Srbija” “Telekomu Austrija” ostvarila bi se koncentracija kojom bi se znacajno ogranicila, narusila ili sprecila slobodna konkurencija na trzistu javno dostupnih komunikacionih usluga Srbije, narocito zato sto bi to ogranicavanje, narusavanje ili sprecavanje imalo za rezultat stvaranje i jacanje dominantnog polozaja “Telekoma Austrija”.


Oblačno sa sunčanim intervalima i toplije - NTV Arena\nOblačno sa sunčanim intervalima i toplije\nU Republici Srpskoj i Federaciji BiH danas će biti oblačno vrijeme sa sunčanim periodima i temperaturom od 18 do 23 stepena Celzijusova.\nJutro je malo do umjereno oblačno, saopšteno je iz Republičkog hidrometeorološkog zavoda.\nTokom dana preovladavaće promjenljivo oblačno uz sunčane periode i toplo sa porastom dnevne temperature.\nKasnije poslije podne mogući su kratkotrajni pljuskovi.\nTemperatura vazduha u 8.00 časova: Bjelašnica tri, Ivan-sedlo 12, Jajce 13, Doboj, Livno i Tuzla 14, Banjaluka, Bijeljina i Zenica 15, Mostar i Trebinje 16, Sarajevo 17, Gradačac 18, Bihać i Sanski Most 19, te Neum 20 stepeni Celzijusovih.\nBijeljina: Smanjen broj krivičnih djela /VIDEO/\nDogodilo se na današnji dan – 30. april


Zvaničnici iz Republike Srpske traže da Kavazović odbaci jezik mržnje | Banjaluka.net\nZvaničnici iz Republike Srpske traže da Kavazović odbaci jezik mržnje\n“Nakon niza konkretnih dokaza da je život Srba i Bošnjaka krenuo uzlaznom putanjom, da se povjerenje među ljude ponovo vraća, imamo jednu uvredljivu izjavu najvišeg muslimanskog duhovnog autoriteta. Reis Kavazović je ovom izjavom štetu nanio Islamskoj zajednici i sebi lično. Zvao on nas Srbima ili nekako drugačije, mi ćemo ove godine podržati jednog kandidata u Srebrenici, ali ne da bi služio interesima jednog naroda, već cijele Srebrenice, koja je već previše stradala i patila”, naglasio je Dodik.\nNa pitanje Srne da prokomentariše Kavazovićev istup na nedavno održanom skupu Bošnjaka u Švajcarskoj u kojem je pripadnike srpskog naroda nazvao “vlasima”, a za BiH rekao da je “zemlja muslimana”, Dodik je naveo da bi Kavazoviću poručio da ovo nije zemlja muslimana i da nema potrebe da se protiv Srba bore grobovima, ali ima potrebe da shvati da bi korisno bilo da se i Srbi i Bošnjaci i Hrvati i svi koji žive u BiH bore, ne jedni protiv drugih, već svi protiv nezaposlenosti, lošeg načina života, protiv predrasuda i isključivosti.\n“Reisa Kavazovića pozivam da odbaci jezik mržnje i retoriku svog prethodnika, koga smo upamtili kao vodećeg bošnjačkog političara, i da kao duhovni vođa svog naroda učini sve da nam budućnost bude bolja od prošlosti i sadašnjosti”, istakao je predsjednik Srpske.\nPoglavar Islamske zajednice u BiH Husein Kavazović na nedavno održanom skupu u Švajcarskoj pripadnike srpskog naroda nazvao je “vlasima”. On je pozvao Bošnjake da se registruju i na narednim lokalnim izborima u BiH glasaju u Srebrenici, te da ne dopuste da, kako je rekao, vlah vlada u Srebrenici.\nIvanić: Kavazovićeva izjava pokazuje da moramo čuvati\nČlan Predsjedništva BiH iz Republike Srpske Mladen Ivanić osudio je danas izjavu poglavara Islamske zajednice u BiH Huseina Kavazovića da “ne treba dozvoliti da vlah bude na čelu Srebrenice” ističući da to pokazuje Srbima koliko treba da čuvaju Republiku Srpsku i svoj dio u institucijama BiH.\n“Izjava je za apsolutnu osudu i ona je u kontekstu prevelikog uključivanja vjerskih lidera u politiku i to na vrlo pogrešan način”, rekao je Ivanić za Srnu.\nPrema njegovim riječima, Kavazović je svojom izjavom podijelio i dalje udaljio Bošnjake od Srba i uvrijedio Srbe.\n“Ova izjava će imati možda i teže posljedice od onoga što je učinio biskup Komarica”, ocijeno je Ivanić.\nOn ne vidi način kako se Kavazović može izviniti za izrečeno, jer nije napravio grešku, nego je to rekao uvjeren da šira javnost neće čuti šta stvarno misli.\n“A to šta stvarno misli je katastrofa za BiH i zato se takve izjave u potpunosti moraju osuditi”, rekao je Ivanić i izrazio nadu da će Kavazovićevu izjavu osuditi i javnost u Sarajevu, a ne samo srpski predstavnici.\nBez osude javnosti u Sarajevu, istakao je Ivanić, to će značiti da se radi o jednom dominantnom pogledu na Srbe u BiH, što bi bila potpuna katastrofa.\n“I to samo nama pokazuje koliko u suštini svi moramo čuvati Republiku Srpsku, a institucije BiH ne dati nikome drugom, nego čuvati svoj dio do kraja”, poručio je Ivanić.


Žene Kese u Domu omladine: Svirka za čišćenje od kakofonije\nnedelja, 22. april 2012., 15:28\nBeogradski bend Žene Kese nastupio je 21. aprila u klubu Doma omladine, gde su predstavili dve nove pesme i klavijaturistu koga su predstavili kao buduću zvezdu rokenrola. Uoči samog koncerta promovisali su novi spot za pesmu „Ponavljaj bilo šta“.\nRok bend Žene Kese nastupio je u subotu uveče u Domu omladine gde su mnogi veliki bendovi, pa i Partibrejkersi sa kojim ih često porede, davno počeli da trasiraju svoj put. Baš kao i ovaj poznati bend i Žene Kese su sjajnom svirkom u okviru serijala Nova scena krenuli da sada u renoviranom Domu Omladine trasiraju svoj put na mapi novije rokenrol scene.\nKao predgrupa pred oko pedesetak posetilaca nastupio je tročlani bend Straight Mickey and the Boyz. Članovi ovog mladog benda pokazali su se kao pravi profesionalci koji su veoma zahtevne deonice odsvirali i uzimajući iz sebe poslednji atom snage.U njihovim pesmama može se osetiti uticaj EKV ali taman toliko da ne bi postali još jedna kopija. Svojom dobrom svirkom kojom su razdrmali publiku pokazali su da na njih nova scena mora da računa.\nŽene Kese su koncert počele pesmom „U ime oca, sina i bensedina“, zatim je sledila dobro poznata pesma „Bordžija“ koju je publika automatski preuzelada horski da peva. Ovaj koncert bila je dobra prilika da se čuju i dve nove pesme. Osim novih pesama bend je predstavio i nvog člana Luku Pređu, „akvizicija zimskog prelaznog roka i buduća zvezda rokenrola“ , kako su ga sami predstavili. On je svojim klavijaturama osvežio nekoliko pesama među kojima i „Ponavljaj bilo šta“, pesmu za koji je urađen sjajan spot sa animacijom.\nNa ovoj svirci bilo je za očekivati neizbežno izvođenje pesme „Hajdemo u disko Kraljeviću Marko“. Nakon fenomalne svirke usledio je i bis koji je počeo dobro poznatom pesmom „Bez tebe“.\nSvirka u klubu Doma omladine je pokazala da rifovi ovog benda nisu namenjeni samo mlađoj publici koja je po nekom nepisanom pravilu najizbirljivija (bar kada je o ovoj vsrti muzike reč) pa su se na koncertu mogla videti i lica sa po kojom sedom u kosi.\nI na kraju bila je to odlična svirka koja je uspela da očisti ušne školjke od svakodnevne kakofonije.


Saopštenje: Ministar Bošković se sastao sa ministrom kulture i unapređenja znanja Ujedinjenih Arapskih Emirata\nMinistar prosvjete Crne Gore mr Predrag Bošković sastao se danas, 23. februara sa ministrom kulture i unapređenja znanja Ujedinjenih Arapskih Emirata Nj. V. šeikom Nahijanom Bin Mubarakom Al Nahijanom, sa kojim je razgovarao o unapređenju odnosa na svim nivoima, a posebno na polju obrazovanja, kulture i sporta.\nSaopštenje: Potpisan Memorandum o razumijevanju i saradnji u oblasti visokog obrazovanja i naučnog istraživanja između Crne Gore i UAE\nMinistar prosvjete Crne Gore i ministar za visoko obrazovanje Ujedinjenih Arapskih Emirata, Predrag Bošković i dr Ahmed Belhoul potpisali su danas, 22. februara u Abu Dabiju Memorandum o razumijevanju i saradnji u oblasti visokog obrazovanja i naučnog istraživanja između Crne Gore i Ujedinjenih Arapskih Emirata.\nNajava: Ministar Bošković u posjeti Ujedinjenim Arapskim Emiratima\nMinistar prosvjete mr Predrag Bošković predvodiće crnogorsku delegaciju koja će, od 19. do 24. februara 2016. godine, boraviti u posjeti Ujedinjenim Arapskim Emiratima.\nSaopštenje: Sastanak ministra Boškovića i ambasadora Republike Mađarske, Kristijana Poša\nMinistar prosvjete mr Predrag Bošković sastao se danas, 17.februara sa ambasadorom Republike Mađarske NJ. E. Kristijanom Pošom, sa kojim je razgovarao o saradnji dviju država u oblasti obrazovanja sa akcentom na visoko obrazovanje i programe mobilnosti studenata\nSaopštenje: Sastanak ministra Boškovića i ambasadora Republike Turske, Galipa\nMinistar prosvjete mr Predrag Bošković sastao se danas, 12. februara sa ambasadorom Republike Turske NJ. E. Serhatom Galipom, sa kojim je razgovarao o saradnji dviju država na polju obrazovanja sa akcentom na visoko obrazovanje i programe mobilnosti studenata.\nSaopštenje: Ministar Bošković sastao se sa ambasadorom Republike Slovenije Močnikom\nMinistar prosvjete mr Predrag Bošković sastao se danas, 2. februara sa ambasadorom Republike Slovenije u Crnoj Gori Nj. E. Mitjom Močnikom sa kojim je razgovarao o saradnji Crne Gore i Slovenije u oblasti obrazovanja.


Atraktivan izbor naslova na novom Beogradskom festivalu igre | SUPERSTE\nUživajući jednu od najistaknutijih pozicija među evropskim manifestacijama umetničke igre, Beogradski festival igre, i u okviru svog dvanaestog izdanja, od 23. marta do 9. aprila, predstavlja publici atraktivan izbor naslova sa svetske scene.\nBeograd je, zahvaljujući ovom festivalu, postao važno mesto u biografiji baletskih umetnika, grad u kome se svakog aprila predstavljaju i prepliću novi i kultni plesni komadi, u koji rado dolaze baletske zvezde i mladi umetnici koje je svetska kritika tek najavila.\nDo sada je izvedeno blizu 200 vrhunskih postavki najvažnijih koreografa našeg vremena, dok svaku ediciju u proseku prati preko 18.000 gledalaca i 120 akreditovanih novinara iz zemlje i inostranstva. Visoki standardi programa i uvođenje nove plesne i pozorišne estetike, podjednako unapređuju očekivanja publike i izazov kreiranja sadržaja.\nFestival je pružio nemerljivu podršku domaćim profesionalnim igračima, pedagozima, koreografima i mladim ljudima iz svih umetničkih oblasti, koji su bili dovoljno hrabri u sagledavanju novih mogućnosti i spremni za izazove. Pokretanje lokalne plesne scene rezultiralo je osnivanjem novih kompanija, privatnih škola, studija i časopisa, uključivanjem inostranih koreografa koje je festival predstavio, u domaće produkcije, ali i odlaskom naših igrača u svet.\nUkoliko ste zainteresovani za kupovinu ulaznica i detaljan program, posetite zvaničnu stranu Beogradskog festivala igre.


Lipovac Tanasković: Toma Fila kandidat za predsednika Skupštine Beograda | Novinska agencija Beta\nPOLITIKA | 01.06.2022 12:00 > 01.06 12:00\nOdbornica Narodne stranke Marina Lipovac Tanasković izjavila je danas da će prema nezvaničnim saznanjima te stranke kandidat za predsednika Skupštine grada Beograda biti advokat Toma Fila iz Socijalističke partije Srbije (SPS).\nLipovac Tanasković je potvrdila agenciji Beta da će 11. juna biti konstituisan novi saziv Skupštine Beograda, na kome će biti verifikovani mandati i izabrani predsednik, potpredsednik i sekretar Skupštine grada.\n"Konstitutivna sednica će po prvi put biti održana u subotu, a 11. juni je poslednji dan kada po zakonu može da se sazove sednica. Gradonačelnik će, kako nam je rečeno, biti izabran na sednici koja će biti zakazana za mesec dana", navela je odbornica Narodne stranke.\nPo njenim rečima, za sada se ne zna ko će sve od odbornika podržati izbor predsednika skupštine.\n"Pitanje je da li će tog dana Srpska napredna stranka obezbediti većinu, jer se u njihovim redovima nalaze i glumci i balerine koji nisu stranački zastupljeni, a verovatno su pojedini odbornici otišli i na godišnji odmor", kazala je Lipovac Tanasković.\nIstakla je da je na gradskom nivou dogovorena koalicija SNS-SPS, ali i da se očekuje da će, ukoliko glasovi budu nedostajali, pojedini opozicioni odbornici glasati za novu vlast u Beogradu.\nBudući odbornik Toma Fila rekao je agenciji Beta da još uvek nije konačno dogovorena koalicija SNS-SPS za gradski parlament.\n"Danas sam dobio uverenje da sam izabran za gradskog odbornika, ali mislim da neću biti kandidat za neku funkciju. Na funkciji predsednika Skupštine Beograda trebalo bi da ostane Nikola Nikodijević, a gradonačelnik će verovatno biti iz SNS-a. Još nije konačno dogovorena koalicija izmedju SNS i SPS, a ukoliko ne dodje do dogovora onda bi moralo da se raspišu novi izbori", kazao je Fila.\nNa gradskim izborima održanim 3. aprila, SNS je osvojila 48 mandata, Ujedinjena opozicija 26, koalicija Moramo 13, SPS osam, Nada sedam, a Zavetnici i Dveri po četiri mandata.


Prvi mart sinonim za srpsko stradanje, a ne državni praznik | Trebinje Danas\nPrvi mart sinonim za srpsko stradanje, a ne državni praznik\n01.03.2022. u 15:30\nU Federaciji BiH se obilježava "Dan nezavisnosti", a u Republici Srpskoj 1. mart je sinonim za nelegitimni referendum održan uz protivljenje srpskog naroda, na brutalno ubistvo srpskog svata, ranjavanje pravoslavnog sveštenika i paljenje srpske zastave na sarajevskoj Baščaršiji, kao i na to da su ubice ostale nekažnjene.\nPredsjednica Udruženja žena žrtava rata Republike Srpske Božica Živković Rajilić izjavila je da je 1. mart dan žalosti, sjećanje na ubistvo srpskog svata u Sarajevu i početak rata u BiH, a to Republika Srpske ne može da obilježava.\nPredsjednik Republičke organizacije porodica zarobljenih, poginulih boraca i nestalih civila Veljko Lazić izjavio je da je za Republiku Srpsku i srpski narod neprihvatljivo obilježavanje 1. marta kao dana takozvane nezavisnosti BiH i predstavlja uvredu za srpske žrtve rata.\n- 1. mart je sinonim za nelegitimni referendum održan uz protivljenje srpskog naroda, na brutalno ubistvo srpskog svata, ranjavanje pravoslavnog sveštenika i paljenje srpske zastave na sarajevskoj Baščaršiji, kao i na to da su ubice ostale nekažnjene, rekao je poslanik u prvoj višestranačkoj Skupšptini BiH Slobodan Bijelić.\nSrpskim predstavnicima u ambasadama i konzulatima danas je radni dan, a obilježavanjem 1. marta kao dana državnosti BiH podriva se ugled BiH u svijetu, rekla je ambasadorka BiH u Francuskoj Bojana Kondrić Panić.\nGeneralni konzul BiH u Njemačkoj Vera Sajić izjavila je da pozivanje na odgovornost samo srpskih ambasadora i generalnih konzula pokazuje političku ostrašćenost, neprofesionalizam i nedostatak diplomatije.\nAmbasador BiH u Moskvi Željko Samardžija nazvao je "silovanjem demokratije" ono što nameće ministar inostranih poslova u Savjetu ministara Bisera Turković, te poručio da Srbi nikada neće slaviti ubistvo srpskog svata na Baščaršiji.\nAmbasador BiH u Sloveniji Milorad Živković izjavio je danas da ni Republika Srpska niti on nikada nisu i neće učestvovati u obilježavanju 1. marta, kao takozvanog dana nezavisnosti dijela BiH, jer ga doživljavaju kao dan kada su "drugi donijeli odluku da ne žele da žive sa Srbima u istoj državi".\nObilježavanje 1. marta kao tzv. dana nezavisnosti BiH nije ništa drugo već najobičnija provokacija i proslava ubijanja i progona srpskog naroda u BiH, istakao je savjetnik srpskog člana Predsjedništva BiH Radovan Kovačević.\nČlan Predsjedništva SNSD-a Staša Košarac izjavio je da 1. mart nije nikakav praznik i da ga Republika Srpska nikada neće slaviti, jer predstavlja sinonim za stradanje i brutalne napade na sve što je sveto srpskom narodu.\nPoslanik SNSD-a u Predstavničkom domu Parlamentarne skupštine BiH Sanja Vulić izjavila je Srni da bi pojedini predstavnici međunarodne zajednice shvatili koliko je žalosno danas bilo šta čestitati kada bi samo sagledali pravo stanje stvari i činjenice iz svih uglova, a ne jednostrano kako to obično rade.\nČlan Komisije za spoljne poslove Predstavničkog doma Parlamentarne skupštine BiH Nenad Nešić izjavio je da ministr inostranih poslova u Savjetu ministara Bisera Turković nije šef ambasadorima i da svoje ratne zakone može okačiti "mačku o rep".


PRLJAVI PLAN TAČIJA I HARADINAJA: Srbima nude masne pare za vojsku Kosova | Vesti | Kurir\nHoće da posvađaju Srbe\nPolitika 19.05.2017. 00:23h 29.05.2017. 12:24h\nPored toga, spremni su da im ponude ministarska mesta u budućoj vladi, pa čak i funkciju potpredsednika u novom sazivu kosovskog parlamenta, otkriva Kurir\nHARADINAJ I TAČI IDU NA ROBIJU: Zapad digao ruke od zlikovaca, imaju novi plan ČITAJTE U KURIRU\nBORBA: Rat za vlast Tačija i Haradinaja\nTAČI PROVOCIRA, DAČIĆ MU ODGOVARA: OVK je ta koja je počinila GENOCID NAD SRPSKIM NARODOM na Kosmetu\nUBILI ĆERKU I OCA, SVEDOKE ZLOČINA: Uklonjen još jedan svedok ZVERSTAVA OVK!\nAlbanski lideri s Kosova Hašim Tači i Ramuš Haradinaj na sve načine pokušaće da posvađaju Srbe pred parlamentarne izbore koji su planirani za 11. jun. Spremni su da njihovu „lojalnost“, odnosno siguran glas za formiranje vojske i promenu ustava debelo plate!\nPored toga, spremni su da im ponude ministarska mesta u budućoj vladi, pa čak i funkciju potpredsednika u novom sazivu kosovskog parlamenta, otkriva Kurir. Do ovih informacija došle su naše bezbednosne službe.\n- Takozvani siguran glas spremni su da plate i više od 100.000 evra. Već su obavili razgovore sa predstavnicima pojedinih srpskih lista koje će se pojaviti na vanrednim kosovskim parlamentarnim izborima. Cilj im je da razjedine Srbe - kaže naš sagovornik iz bezbednosnih struktura.\nKurirova saznanja potvrdio je i direktor Kancelarije za Kosovo i Metohiju Marko Đurić.\n- Albanski lideri konstantno pokušavaju da kupe pojedine srpske predstavnike kako bi dobili podršku za formiranje vojske Kosova i za menjanje ustava. Javna je tajna da pojedine manje političke organizacije Srba na Kosmetu direktno finansira Priština. Jedino Srpska lista zastupa interese Srba na KiM - tvrdi Đurić.\nPredsednik skupštinskog Odbora za KiM Milovan Drecun poziva na jedinstvo.\n- Činjenica je da hoće da razjedine Srbe jer im trebaju bar četiri srpska glasa u Skupštini kako bi mogli da usvoje zakon o vojsci, ali i promenu ustava. Pošto znaju da Srpska lista za to neće glasati, njima odgovara da Srbi idu sa više lista kako bi pokušali da ostvare svoje ciljeve - kaže Drecun.\nAutor: Foto: Marina Lopičić, AP\nHašim TačiRAMUŠ HARADINAJsrbivojska kosovaKosovo i Metohijanovacformiranje


Atina | odgovornoposlovanje.rs\nAtina je od svog osnivanja 2004. godine posvećena pružanju dugoročne i sveobuhvatne podrške žrtvama trgovine ljudima kao i njihovim porodicama, s ciljem da im pomogne da prevaziđu doživljeno traumatično iskustvo i da se ponovo uključe u društvene tokove. Nastojimo da omogućimo našim korisnicima i korisnicama neophodne uslove za oporavak i razvoj. Osim sigurnog smeštaja, medicinske, pravne i psihološke podrške, potrebno je obezbediti uslove za dalje školovanje, zapošljavanje i finansijsku nezavisnost, što su neophodni preduslovi za uključivanje u zajednicu.\nOtvaranje prodavnice bagela u Beogradu\nPrikupljamo sredstva za otvaranje prodavnice bagela u Beogradu, koja će kreirati najmanje tri radna mesta za mlade ljude iz socijalno ugroženih grupa i omogućiti prostor za praksu i učenje novih veština koje su im neophodne u traženju i pronalaženju posla. Potrebno nam je 46.000 EUR za pokretanje proizvodnje i prodavnice, a do sada smo sakupili 21.000 EUR.\nKorisnice naših programa prevazilaze traumatična iskustva koja su doživele i spremne su da se aktivno uključe u život zajednice i da svojim radom i aktivnostima obezbede bolji život za sebe i svoje porodice.\nKompanija dobija priliku da aktivno učestvuje u rešavanju društvenog problema trgovine ljudima i eksploatacije. Istovremeno, zaposleni u kompaniji dobijaju važne informacije o ovoj temi i na taj način postaju spremniji da zaštite sebe i svoje najbliže\nDonirajte sredstva – Sakupili smo 21.000 EUR, potrebno nam je još 25.000 EUR za pokretanje proizvodnje i prodavnice. Cilj nam je da 14. aprila 2015. godine krenemo s radom.\nVolontiranje zaposlenih – potrebna nam je pro bono podrška i pomoć u oblastima građevinarstva, arhitekture, dizajna i marketinga.


Bogate kriza nije NI TAKLA: Gotovo 80% njih prijavilo PORAST BOGATSTVA | Imam Lud Da Sam Papir\nViše od tri četvrtine najbogatijih ljudi na svetu prijavilo je porast svog već ogromnog porodičnog bogatstva, uprkos ekonomskom šoku koji je izazvala pandemija koronavirusa.\nIstraživanje porodičnih kancelarija super bogatih otkrilo je da je većina njih bila u stanju da „izgura oluju 2020. godine na finansijskim tržištima“, dok su mnogi manje bogati ljudi izgubili posao.\nIzveštaj švajcarske banke UBS utvrdio je da je 77% najbogatijih porodica – koje su imale prosečno bogatstvo od 1,6 milijardi dolara – ispunilo ili premašilo finansijske ciljeve tokom jedne od najvećih kriza u istoriji finansijskih tržišta .\nOd 121 porodične kancelarije uključenog u istraživanje, 93 je ispunilo ili premašilo svoje finansijske ciljeve u godini do maja 2020. Oni su to postigli uprkos tome što je većina zemalja sveta pretrpela najgore ekonomske krize u poslednjih nekoliko decenija. Oko 24 porodične kancelarije u anketi upravljale su privatnim bogatstvima većim od tri milijarde dolara.\nNajbogatiji ljudi na svetu su uspeli da povećaju bogatstvo tokom krize jer su imali dovoljno novca da „prihvate i upravljaju rizikom kao nijedan drugi investitor“.\nSa druge strane, brojna istraživanja pokazala su da su najsiromašniji ljudi u društvu ti koji verovatno mogu da ostanu bez posla i pretrpe najveći procenat pada prihoda.\n“Kriza je do sada najviše uticala na zarade najsiromašnijih domaćinstava. Domaćinstva u najsiromašnijoj petini – mereno njihovim prihodima pre krize – bila su najteže pogođena u pogledu zarade, padom njihove prosečne zarade za oko 15%“, navodi se u izveštaju Instituta za fiskalne studije.\nKoronakriza bi mogla čak pola milijarde ljudi da gurne u siromaštvo, odnosno da poveća globalno siromaštvo za oko 8% svetske populacije, pokazalo je istraživanje Univerziteta Ujedinjenih nacija.\nPorodične kancelarije je krajem 19. veka pokrenula porodica Rokfeler kako bi sačuvala svoje bogatstvo za buduće generacije.\nBroj super bogatih ljudi i dalje raste\nBogatstvo Džefa Bezosa, najbogatijeg čoveka na svetu i osnivača Amazon-a, povećalo se ove godine za 75 milijardi dolara, do rekordnih 189 milijardi dolara.\nUltra bogataša na svetu ima više od 500.000 sa bogatstvom većim od 30 miliona dolara. To znači da ima više bogatih ljudi od populacije Islanda, Malte ili Belizea.\nOve nedelje, više od 80 milionera pozvala je vlade da trajno povećaju porez za njih i ostale članove bogate elite kako bi pomogli ekonomski oporavak od krize Covid-19.


Posle godinu dana pauze nova sezona Kmetije je ispred nas, i saradnja Videostroj produkcije sa slovenačkom POP televizijom još jednom je ostvarila veliki uspeh u gledanosti. Ovogodišnji pristup kreiranju sadržaja Kmetija nazvan je “Stari sistem, nova pravila”.\nGledaoci će moći da vide inoviran pristup kastingu, sa mnogo više mladih članova, koji su svojim prisustvom uneli nov način igranja ove igre. Na modernoj farmi za veliku nagradu boriće se i dalje učesnici raznih starosnih doba koji dolaze iz najrazličitijih delova Slovenije.\nJoš jednom imaćemo priliku da vidimo borbe u Areni osmišljene i izvedene na najvišem mogućem nivou za format ove vrste, a kreativni tim zajedno sa tehničkom ekipom opravdao je i dokazao zašto je broj jedan u regionu u proizvodnji kvalitetnog rijaliti show programa.


HTC-ov prvi 5G telefon se ne očekuje pre druge polovine godine\nPočetnaVestiMobileMobilni telefoniHTC-ov prvi 5G telefon se ne očekuje pre druge polovine godine\n11.01.2019 18:30 | 0 Mobile\nNakon što je tokom prethodnih nekoliko meseci HTC uverio javnost da nastavlja da se bori na tržištu telefona, kompanija je tokom CES sajma najavila nove poduhvate u pravcu revitalizacije svog poslovanja. Prema navodima Digitimes-a, HTC bi trebalo da svoj prvi 5G telefon predstavi tokom druge polovine godine.\nOvakva odluka je svakako dobra, jer 5G tržište još uvek nije sazrelo. Veliki broj proizvođača želi da se tokom prve polovine godine pohvali "prvim" telefonima sa 5G podrškom i ostaje da se vidi kako će se HTC uklopiti sa nešto kasnijim priključivanjem trendu.\nPogledajte još: HTC će se u 2019. godini fokusirati na telefone iz premijum i srednjeg segmenta\nHTC očekuje da će se pored 5G razvoja značajan proboj načiniti i u segmentu uvećane i virtuelne realnosti. Kompanija planira da nešto ranije objavi "5G mobile smart hub" namenjen poslovnim aplikacijama, ali ovo će biti nešto potpuno drugačije od planiranog 5G telefona.


MINIMALNA CENA RADA PO RADNOM ČASU ZA 2020. GODINU: Socijalni partneri saglasni u oceni da se minimalna cena rada poveća u odnosu na sadašnju. Sporan je procenat povećanja. Sindikati smatraju da minimalac treba da iznosi blizu minimalne potrošačke korpe, poslodavci da se prihvatljivo povećanje od šest procenata\nČim prođe leto sindikate, poslodavce i Vladu čeka dogovor oko minimalne cene rada u narednoj godini.\nOdluka o povećanju minimalne cene rada u 2020. godini očekuje se u septembru, a da li će za dva meseca socijalni partneri uspeti da približe svoje računice ili će kao i prethodnih godina Vlada Republike Srbije biti ta koja će odlučiti o visini minimalca ostaje da se vidi.\nOno što se zna jeste da su socijalni partneri saglasni u oceni da se minimalna cena rada za 2020. godinu poveća u odnosu na sadašnju. Sporan je procenat povećanja. Sindikati smatraju da minimalac treba da iznosi blizu minimalne potrošačke korpe, poslodavci da se prihvatljivo povećanje od šest procenata, a ministar finansija nije iznosio procente već samo da će cena rada u 2020. godini biti veća.\nPoslodavci tvrde da je za njih prihvatljivo povećanje minimalca za šest procenta, jer sve više od toga ugrožava njihovo poslovanje. Čak i kada izlaze sa ovim predlogom oni ga uslovljavaju dodatnim rasterećenjem zarade. Nacrt Fiskalne strategije za naredne tri godine, koji je sačinilo Ministarstvo finansija, najavljuje smanjenje poreza i doprinosa na zarade kao prioritet poreske politike u ovom periodu. Drugim rečima, planira se da se postojeći fiskalni prostor u narednim godinama prvenstveno iskoristi za smanjenje fiskalnog opterećenja zarada.\nKada se posmatraju poreske stope u nekim evropskim zemljama, Srbija ima među najnižim s 62 odsto opterećenja na zaradu, s obzirom da je ove godine ono manje za jedan procenat. Manje od Srbije ima jedino Bugarska gde su porezi i doprinosi na prosečnu neto zaradu 54 odsto, ali zato su oni u Sloveniji i Hrvatskoj 65 odsto, dok su u Mađarskoj čak 82 odsto. Čak i kada se posmatra prosek poreza i doprinosa na neto zaradu u Centralnoj i Istočnoj Evropi, Srbija ima manje od njega, jer on u tim državama iznosi 70 odsto.\nPo oceni Fiskalnog saveta Srbije, koji najavu smanjenja poreza i doprinosa na zarade u naredne tri godine smatra dobrom i potrebnom, postoji više načina da se to i učini. Smanjenjem doprinosa se proporcionalno smanjuje opterećenje svih zarada, dok se povećanjem neoporezivog cenzusa na zarade progresivno smanjuje opterećenje od čega najviše koristi imaju radnici sa niskim i ispod prosečnim zaradama.\nOtuda je važno da se u narednom periodu razrade i konkretizuju načelni planovi za smanjenje poreza i doprinosa na zarade: da li će se ići na smanjenje doprinosa, povećanje neoporezivog cenzusa ili neku kombinaciju ovih pristupa, ocenio je FS.\nTakođe, važno je da se odredi ciljani nivo poreza i doprinosa na zarade kome će se težiti, kao i period i dinamika prilagođavanja u narednim godinama.\nSugestije i preporuke Fiskalnog saveta Srbije u pogledu smanjenja poreza i doprinosa na zarade stimulisale bi privatni sektor na novo zapošljavanje i ubrzanje privrednog rasta.\nSve u svemu, dobra namera države da postepeno ide ka smanjenju poreza i doprinosa na zarade zapisana je i u važnom fiskalnom dokumentu od 2020. do 2022. godine, a njena realizacija zavisiće pre svega od finansijskog prostora koji se dobija ukupnim rastom privrede. Tu opet ključnu ulogu ima privatni sektor, od kojeg se očekuje da naredne tri godine ima rast koji će omogućiti dobre finansijske rezultate.\nPrivatni sektor već nekoliko godina traži smanjenje poreza i doprinosa na zarade tvrdeći upravo da od toga zavisi novo zapošljavanje i privredni rast, ali ni sitni koraci koji su u tom pravcu učinjeni – povećan neoporezivi deo zarade i ukidanje doprinosa za slučaj nezaposlenosti u praksi nisu doneli niti veće plate radnika niti novo zapošljavanje.\nPoslodavci tvrde da je reč o minimalnim povlasticama koje ne mogu dovesti do velikih promena u pogledu visine zarade niti novih radnih mesta, ali da bi znatnije smanjenje poreza i doprinosa to učinilo.\nIzvor: Vebsajt Dnevnik, Ljubinka Malešević, 15.07.2019.


Prikazuje članke prema oznakama: visoko medzlis\nPetog maja 2019. godine, na Dan džamija, djeca iz visočkog dječjeg obdaništa sa svojim odgajateljicama posjetila su Medžlis Islamske zajednice i Bijelu džamiju.\nVisoko: Ispraćaj u penziju Osman-ef. Bahtanovića\nPoslije jacije namaza, 12. novembra, džematlije džemata Čekrekčije uz kordinaciju glavnog imama MIZ Visoko Ibrahim-ef. Hadžića organizovali su prigodan program povodo ispračaja u penziju čestitog imama Osman-ef. Bahtanovića o kome čemo reći nekoliko rečenica u narednom tekstu.


Uhapšene tri osobe zbog falsifikovanja novca - Ekonomske Vesti\n16. sep. 2015 Andrija Matić 0 Comments Češka, falsifikovan novac, falsifikovanje, MUP\nMinistarstvo unutrašnjih poslova Vlade Republike Srbije saopštilo je da su pripadnici Uprave kriminalističke policije i Službe za borbu protiv organizovanog kriminala, u saradnji sa Tužilaštvom za organizovani kriminal i policijom Češke, uhapsili tri osobe.\nU saopštenju se navodi da su slobode lišeni Z. R. (1968) iz Zrenjanina, G. V. (1963) iz Nikšića i D. R. (1969) iz Stare Pazove, koji su osumnjičeni za to da su izvršili krivična dela udruživanje radi vršenja krivičnih dela i falsifikovanje novca.\nPrilikom pretresa, u prostorijama Z. R. u Zrenjaninu, pronađena je oprema za pripremu štampe falsifikovanih novčanica u apoenima od 100 dolara, kao i 32.600 falsifikovanih dolara, visokog kvaliteta.\nTakođe, otkriven je i veliki broj novčanica koje nisu bile u potpunosti izrađene, ali su bile pripremljene za krajnju izradu i distribuciju.\nPretresom prostorija koje je Z. R. koristio u Bačkom Jarku, pronađena je štamparska oprema za izradu falsifikovanog novca: prese, UV lampe, boja za novac, papir za izradu novčanica, sekači za papir, ofset mašina za štampu i drugo.\nOsumnjičeni se terete za to da su u dužem vremenskom periodu izrađivali falsifikovane novčanice u apoenima od 100 dolara, koje su zatim distribuirane u Srbiji, ali i u zemljama regiona i Evrope.\nOni će, uz krivičnu prijavu, biti privedeni Tužilaštvu za organizovani kriminal, dodaje se u saopštenju.\n← Unapređenje ekonomske saradnje Srbije i Irana\nVučić: Svetska banka pohvalila sprovedene reforme →


Nestanak pasoša u inostranstvu\nAutor: Redakcija Paragraf Lex i Slobodan Miletić\nPre putovanja u inostranstvo poželjno je sačiniti fotokopiju putne isprave i držati je u prtljagu odvojeno od originalnog dokumenta.\nNestanak putne isprave u inostranstvu prijavljuje se najbližoj policijskoj stanici kako bi se dobila potvrda o tome i izbeglo eventualno kažnjavanje zbog neposedovanja putne isprave. Po dobijanju potvrde lice je dužno da nestanak prijavi najbližem diplomatskom ili konzularnom predstavništvu Republike Srbije u inostranstvu, radi izdavanja potrebne putne isprave za povratak u Srbiju. Putni list izdaje sa rokom važenja najduže do 60 dana i služi isključivo za povratak u Srbiju, sa njim se ne može putovati kao sa pasošem.\nPropisima o strancima zemlje domaćina, kao i našim Zakonom o putnim ispravama (dalje: Zakon) i Pravilnikom o putnim ispravama (dalje: Pravilnik) uređena su, između ostalog, pitanja koja se odnose na postupanje imaoca putne isprave u slučaju njenog nestanka (usled gubitka, krađe, i sl) u inostranstvu. I pored visokog stepena unifikacije tih propisa ostvarene do sada u skladu sa međunarodnim pravom, zbog još uvek postojećih razlika od zemlje do zemlje preporučljivo je pre putovanja u inostranstvo sačiniti fotokopiju putne isprave (ili stranica sa podacima o ispravi i njenom imaocu) i držati je u prtljagu odvojeno od originalnog dokumenta.\nNestanak putne isprave u inostranstvu prijavljuje se najbližoj policijskoj stanici zemlje domaćina ili organu drugog naziva čija je nadležnost utvrđena propisima zemlje domaćina (dalje: nadležan strani organ), kako bi se dobila potvrda o tome i izbeglo eventualno kažnjavanje zbog neposedovanja putne isprave . Valja imati u vidu da i prema propisima zemlje domaćina (kao i našim), a saglasno međunarodnom pravu , strancu mora da se omogući da napusti zemlju domaćina i vrati se u svoju zemlju . Tim propisima predviđena je i mogućnost izdavanja odgovarajućih putnih isprava za strance , kako za strane državljane, tako i za lica bez državljanstva.\nPo dobijanju navedene potvrdeod nadležnog stranog organa, naš državljaninčija je putna isprava nestala dužan je da taj nestanak prijavi najbližem diplomatskom ili konzularnom predstavništvu Republike Srbije u inostranstvu . Pod najbližim diplomatskim ili konzularnim predstavništvom Republike Srbije u inostranstvu podrazumeva se naše najbliže predstavništvo u zemlji boravka našeg državljanina, a ako predstavništva uopšte nema u toj zemlji, onda je to najbliže naše predstavništvo u neposredno susednoj ili drugoj zemlji. Najbliže predstavništvo će u saradnji sa nadležnim stranim i domaćim organima obezbediti izdavanje potrebne putne isprave za povratak našeg državljanina u Republiku Srbiju.\nZakonom su vrste i namena putnih isprava opredeljeni tako da je, između ostalog propisano da je putni list - putna isprava koja se izdaje državljaninu Republike Srbije koji je u inostranstvu bez putne isprave, radi povratka u Republiku Srbiju. Putni list izdaje diplomatsko ili konzularno predstavništvo Republike Srbije na čijem se području zatekao državljanin Republike Srbije koji je u inostranstvu bez putne isprave (dalje: nadležni organ), pošto proveri državljanski status lica kome treba da izda putni list. Utvrđeno je da se putni list izdaje sa rokom važenja koji je potreban za povratak u Republiku Srbiju, a najduže do 60 dana . S obzirom na to da putni list služi isključivo za povratak u Republiku Srbiju, sa putnim listom se ne može putovati kao sa pasošem, tj. neograničeno kroz druge zemlje i bez prethodnog pribavljanja vize i od nekih od zemalja sa bezviznim režimom kroz koje će se tranzitirati do povratka u Republiku Srbiju.\nPutni list izdaje se na lični zahtev, a koji sadrži lične podatke koji se upisuju u putni list, uz olakšicu prema kojoj se sadržina zahteva smatra potpunom i ukoliko je zahtev podnet bez prisustva lica koje je u inostranstvu bez putne isprave, a nadležni organ nesporno utvrdi identitet lica. Uz zahtev se stavlja na uvid lična karta ili druga isprava iz koje se može utvrditi identitet, uverenje o državljanstvu - samo kod prvog izdavanja putne isprave po odredbama Zakona, kao i druge javne isprave kojima se dokazuju podaci iz zahteva, a može se priložiti i fotografija koja ispunjava propisane uslove. Pri podnošenju zahteva podnosiocu se izdaje potvrda, koja služi kao dokaz o podnetom zahtevu, a putni list preuzeće lično podnosilac zahteva, odnosno zakonski zastupnik ili lice koje on ovlasti.\nU vezi sa navedenim zakonskim rešenjima, važno je napomenuti i to da je Pravilnikom u vidu zaštitne odredbe precizirano da se putni list može izdati na lični zahtev i bez prisustva lica koje je u inostranstvu bez putne isprave, ukoliko postoji osnovani razlog nemogućnosti dolaska u nadležni organ . Zahtev se smatra potpunim ako su priložena neophodna dokumenta (ukoliko lice raspolaže istim) ili se na osnovu podataka iz zahteva mogu izvršiti provere, a nadležni organ je nesporno utvrdio identitet lica.


Grizu i male Lavice, pobedile Mašinac iz Niša - JuGmedia\nOdličan vikend leskovačkih Lavica upotpunila je mlađa selekcija, koja je uspela da, iako najmlađa u ligi, na svom terenu, pobedi jednu od najboljih ekipa u razvojnoj ligi, Mašinac iz Niša. Odlično su Lavice ušle u utakmicu i bespoštednom borbom nadoknađivale neiskustvo.\nNa asistenciju Lene Radovanović, prvi strelac ekipe Blagojević se majstorski poigrala sa kompletnom odbranom Mašinca i pogodila za 1:0.\nPet minuta kasnije, iz slobodnog udarca sa 30 metara, Selena Filipović topovskim udarcem povećala rezultat na 2:0.\nTrgnuo se Mašinac, krenuo da stvara šanse, ali su Filipović i Kocić uspešno rešile sve situacije pred golom.\nDrugo poluvreme proteklo je u znaku Mašinca. Fizički jača i spremnija ekipa je, kako je vreme odmicalo, bila sve agresivnija i pritiskala ekipu Lavica na svoju polovinu stvorivši dosta šansi pred golom Lavica ali je Stefanović pravila bravure na golu i unosila sigurnost u ekipu.\nMašinac je preko Pavlovićeve uspeo samo da smanji rezultat na 2:1, ali nije imao snage i za preokret.


Donald Trump donio PRVU VAŽNU ODLUKU otkako je izgubio američke izbore – Dobar Dan\nJoš uvijek američki predsjednik Donald Trump je potpisao naredbu sa kojom zabranjuje američka ulaganja u kompanije iz Kine za koje administracija govori da su pod kontrolom ili u vlasništvu kineske vojske.\nNaredba, o kojoj je Reuters prvi izvijestio, bi mogla da utiče na neke od najvećih kineskih kompanija. U to spadaju telekomunikacijske kompanije poput China Mobile Ltd, China Telecom Corp Ltd i proizvođači nadzorne opreme Hikvision.\nGlavni cilj tog poteza je to da odvrati američke investitore, mirovinske fondove i druge od kupovine dionica 31 kineske kompanije, za koje je reklo ministarstvo odbrane ranije ove godine da imaju potporu od strane kineske vojske. Na snagu prvi dio te zabrane stupa 11. januara, prema riječima Hina.\n“Kina sve više iskorištava kapital od SAD-a kako bi mogli da razviju svoju vojsku, sigurnosne aparate i obavještajne službe”. Ovaj potez je bila inicijativa Trumpa, i on iskorištava malo vremena što mu je ostalo na poziciji predsjednika kako bi se obračuna sa Kinom.\nSitnica koja pomaže u borbi protiv virusa, a često je zaboravljamo\nZoricu Marković iznijeli iz Zadruge, hitno joj ukazana medicinska pomoć!


Ekipa iz Srbije u kabinetu Krivokapića? - Region - Dnevni list Danas\nPočetna » Svet » Region » Ekipa iz Srbije u kabinetu Krivokapića?\nProtesti za vikend u Crnoj Gori navodno ključni\nS. D. 24.01.2022. 16:22\nU kabinetu premijera Crne Gore Zdravka Krivokapića danas vlada, blago rečeno – haos, a od sinoć na protestu, ali i danas u njegovom Kabinetu, prisutni su određeni ljudi iz Srbije, piše AntenaM.\n„Očigledno te osobe ne bi smele da budu tu, s obzirom na to da su u restoran zatvorili sve osobe koje su se tu zatekle – čak i obezbeđenje potpredsednika Vlade – da ne bi videli ko je došao sa premijerom njegovim službenim vozilom”, kazao je izvor iz Vlade za podgorički radio.\nKako dodaje, dolaze isti ljudi iz Beograda koji su Krivokapiću pomagali da konstituiše Vladu, samo što je sada plan drugi: nastavak protesta, a vikend je, navodno, ključan.\nDa se u Vladi ne zna „ko pije, a ko plaća”, ukazuju i informacije o smeni Sergeja Sekulovića sa mesta rukovodioca Ministarstva pravde. Sekulovića o tome nije obavestio i na njegovo mesto postavio je sebe. Osim toga, Vlada Crne Gore na današnjoj telefonskoj sednici će glasati o predlogu premijera Zdravka Krivokapića o smeni potpredsednika Vlade Dritana Abazovića sa mesta predsednika Nacionalnog saveta za borbu protiv visoke korupcije.\nS obzirom na to da Krivokapića podržava većina ministara u Vladi, realno je očekivati da će ovaj predlog biti izglasan.\nOsim toga, kako pišu Vijesti, Krivokapić je predložio izmenu Odluke kojom je definisana državna struktura za Pregovore o pristupanju Evropskoj uniji i o tome se razgovora na elektronskoj sednici Vlade koja je u toku. Izmenom bi trebalo da se promijeni šef Državne delegacije za pristupanje EU, ukoliko predlog premijera dobije većinsku podršku Vlade.\nKrivokapić je tražio da se na mesto ministra spoljnih poslova Đorđa Radulovića, koji se priklonio URA i Dritanu Abazoviću, na čelo delegacije imenuje ministar ekonomskog razvoja Jakov Milatović.


PARTNERSTVO STEVANDIĆ – VUČIĆ: Potpisan sporazum o saradnji Ujedinjene Srpske i SNS-a - Opcija\nPARTNERSTVO STEVANDIĆ – VUČIĆ: Potpisan sporazum o saradnji Ujedinjene Srpske i SNS-a\nU Narodnoj skupštini Republike Srbije Poslanička grupa Srpske napredne stranke iz Republike Srbije i Klub poslanika Ujedinjene Srpske iz Republike Srpske danas je potpisala Sporazum o saradnji.\nKostadin Vasić, šef Kluba poslanika Ujedinjene Srpske, predvodio je delegaciju poslaničkog kluba US u kojoj su bili i potpredsjednik Narodne skupštine Republike Srpske Milan Petković i poslanici Marinko Dragišić, Mirela Kajkut Zeljković i Slavko Dunjić – poslanik u Vijeću naroda Republike Srpske.\nDomaćini ispred poslaničke grupe Srpske napredne stranke bili su Aleksandar Martinović, šef poslaničke grupe SNS-a, i potpredsjednik Narodne skupštine Republike Srbije Veroljub Arsić.\n“Želim da zahvalim ljudima koji su nam ukazali posebnu čast i zadovoljstvo i nadam se da će uroditi plodom saradnja klubova SNS-a i Ujedinjene Srpske jer Ujedinjena Srpska ima šta da nauči od SNS-a”, rekao je Vasić novinarima.\nOn se zahvalio predsjedniku poslaničke grupe SNS-a Aleksandru Martinoviću i delegaciji SNS-a koja je prihvatila poslanički klub Ujedinjene Srpske.\n“U ime poslaničkog kluba Ujedinjene Srpska i srpskog naroda, u ime Milorada Dodika i /predsjednika stranke Ujedinjena Srpska/ Nenada Stevandića, želim da pozdravim srpski narod preko Drine i Srbiju”, rekao je Vasić.\nMartinović je rekao da su i današnje potpisivanja sporazuma i jučerašnja posjeta predsjednika Srbije Aleksandra Vučića Republici Srpskoj i Srbima u Federaciji BiH dokaz koliko su jake i neraskidive veze Srbije i Republike Srpske.\n“Srbija će i dalje da bude garant mira i stabilnosti u regionu i želimo da Republici Srpskoj i dalje pomažemo i želimo snažnu i ujedinjenu Republiku Srpsku. Mi smo u ekonomskom, duhovnom i kulturnom smislu jedno biće koje niko ne može da pocepa dok god budemo složni i jedinstveni i vodimo jedinstvenu politiku”, rekao je Martinović.


Vučić o svom autorskom tekstu u Politici: Ponosan sam, to je u poslednjih 20 godina najčitaniji autorski tekst | WebTribune\nHome U FOKUSU Vučić o svom autorskom tekstu u Politici: Ponosan sam, to je u poslednjih 20 godina najčitaniji autorski tekst\nPosted date: јул 16, 2019 In: U FOKUSU\nVučić ponovio da je autorskim tekstom objavljenim u “Politici” rekao istinu i da reakcije koje su usledile govore da je pogodio “tačno u centar mete”.\nPredsednik Srbije danas je naveo da je ponosan na taj tekst, koji je, kaže, u poslednjih 20 godina najčitaniji autorski tekst.\n“Drago mi je što je izazvao toliku pažnju, zato što je pokazao da najveći deo ljudi u Srbiji to boli, koliko su se loše osećali zbog toga što su se 30 godina tako odnosili prema njima, a i koliko je pogodilo manjinu koja se sama prepoznala, koju ja nisam obeležio i nisam govorio o njima ‘ad hominem'”, rekao je Vučić odgovarajući na pitanja novinara nakon susreta koji je, zajedno sa francuskim predsednikom Emanuelom Makronom, imao sa mladima iz regiona.\nNa pitanje novinara da li je zabrinut zbog “harange i hajke”, predsednik je naveo da nije ni nezadovoljan, ni zabrinut, već, naprovtiv, srećan i zadovoljan.\n“To je neka vrsta mog političkog uspeha i to postaje neka vrsta mog političkog nasledja za partiju koju vodim – da to uvek budu stranka naroda. Da nikada ne postanu ono što su postale neke druge stranke”, podvukao je on.\nVučić je preneo i da je mladiću sa kojim je danas razgovorao, a koji ga je podsetio na njega kada je imao 26-27 godina, rekao da treba da ima samo više razumevanja za one koji drugačije misle i da će velike stvari napraviti u životu.\n“Sasvim sigurno je da i ja grešm, da sam napravio desetine greška, a ne jednu ili pet, ali je vaznzo da ne nipodaštavate druge ljude, da razumete zašto nešto govore. A, ja jedino ne mogu da poštujem one koji preziru svoj narod i imaju samo potrebu da bace kamen na onoga ko već kamen gura”, primetio je predsednik Srbije.\nOn je istakao i da je posao intelektualaca i svih u zemlji da pomognu njen napredak, a ne da u tome odmažu.\nFABIRICI: EU će vam pomoći u nezavisnosti Kosova – VUČIĆ: Srbija mora da nastavi svoj evropski put\nCIA u Kini i Iranu ostala bez više desetina špijuna i doušnika – OVO JE GREŠKA KOJU SU NAPRAVILI\n“Zbog OVOG LEKA protiv bolova sam postao homoseksualac” – VIDEO\nZa oštro oko i visoku koncentraciju: Koliko lica i životinja vidite na slici?\nSrbija nije podnela nikakav izveštaj “Savetu Evrope” o nestalim bebama\nRusi ne haju za zabranu SAD i EU: Počelo polaganje cevi\nTEST: Koji put odaberete, tim putem ćete ići A EVO ŠTA TO ZNAČI\nSALVINI: Evropska pravila se menjaju, rađa se nova Evropa


Najavljen Šesti međunarodni sajam turizma i seoskog turizma | Ritam Grada - vesti Kragujevac\nNajavljen Šesti međunarodni sajam turizma i seoskog turizma\n- Ritam Grada - Nov 19, 2014\nBogat i sadržajan program Šestog međunarodnog sajma turizma i seoskog turizma koji se održava na „Šumadija sajmu“, od 27. do 29. novembra, najavljen je na konferenciji za novinare u prostorijama Turističke organizacije Srbije.\nOvu atraktivnu manifestaciju koja svake godine privlači veliki broj posetilaca i izlagača organizuju GTO „Kragujevac“ i grad Kragujevac, u saradnji sa „Šumadija sajmom“.\nSajam će i ove godine okupiti brojne izlagače među kojima su turistički centri, banjska i klimatska lečilišta, nacionalne, regionalne i gradske turističke organizacije, turističke agencije. Najboljim izlagačima biće dodeljene nagrade u kategorijama „Najuspešnija promocija“, „najuređeniji izlagački prostor“, „Najbolji promo materijal“ i „Specijalna nagrada sajma“.\nDragan Kuburović, direktor „Šumadija sajma“ potvrđuje da je i ove godine vladalo veliko interesovanje izlagača, kojih će biti preko 100 iz zemlje i inostranstva. Među njima je najveći broj izlagača koji učestvuju svake godine, ali ima i novih koji dolaze prvi put. Bogat prateći program Sajma nije izostao ni ove godine. Stručne tribine i radionice biće organizovane u „Medija centru“, a na štandovima biće organizovane promocije sva tri sajamska dana.\n– I ove godine biće održana sednica grupacije za ruralni turizam Privredne komore Srbije, prvog sajamskog dana, YUTA će organizovati stručnu radionicu na temu „Interaktivni softver za male agencije“, u saradnji sa Turističkom organizacijom Srbije organizovaćemo jednu stručnu radionicu, to će najverovatnije biti na temu plaćanja poreza i doprinosa u seoskom turizmu. Naši seoski domaćini imaće priliku da od eminentih stručnjaka u Srbiji nauče nešto o tome kako da na najbolji način promovišu svoj turistički proizvod, a biće reči i o lovno-turističkim potencijalima na području Kragujevca i Šumadije – kaže Snežana Milisavljević.\nU subotu, 28. novembra biće organizovana tradicionalna „šumadijska čajanka“ kao i vodička tura „Fićama kroz Kragujevac“ u dogovoru sa gostima Sajma.\n– Grad Kragujevac je i ove godine podržao održavanje Međunarodnog sajma turizma i seoskog turizma. Da smo ozbiljno posvećeni razvoju turizma, govori u prilog i činjenica da smo upravo završili izradu Strategije razvoja turizma koja će se naći već na narednoj sednici Skupštine grada, 28. novembra. Smatramo da turizam, kao jedna od najpropulzivnijih i najdinamičnijih grana privrede, ima perspektivu za sam grad Kragujevac. I upravo je ove godine realizovan jedan projekat u saradnji sa ambasadom Norveške, podsticaj ruralnog turizma za lokalni ekonomski razvoj, i mi ćemo ove godine dodeliti pet grantova za započinanje posla u oblasti seoskog turizma – kaže Dalibor Jekić, član Gradskog veća za privredu i privatno preduzetništvo.


Početak/Hronika/Vojska pronašla zaostalu kasetnu bombu u Nišu\nNa vojnom aerodromu u niškom naselju Medoševac, pronađena je kasetna bomba iz 1999. godine, a pirotehničari Vojske Srbije uništiće je 17. jula u periodu od 9 do 11 sati.\nUništavanju „žutog ubice“, kako se neslavno zovu kasetne bombe, će prethoditi sirene za vazdušnu opasnost.\nKasetna bomba bačena za vreme NATO agresije bila je zatrpana na dubini većoj od jednog metra, ali su pirotehničari uspeli da je na vreme uoče i tako sprečili da dođe do eventualne tragedije.\nProšlo je skoro 19. godina od NATO bombardovanja, pirotehničari I demineri i dalje imaju pune ruke posla jer i dalje pronalaze kontaminirane teritorije raznim ubojnim sredstvima, među kojima su i kasetne bombe.\nKasetne bombe nato Vojska Srbije žuti ubica\nMinistar Vulin: Proces modernizacije Vojske biće značajno ubrzan ove godine\nVojska se pridružuje potrazi za otetom devojčicom\nNovi hangar za nove letelice srpskog ratnog vazduhoplovstva u Nišu


utorak, 9. jun 2015. 04:24h\nStevica Nazarčić i Dragana Rakić, odbornici u SO Vršac\nStevica Nazarčić se osvrnuo na godišnje izveštaje opštinskih ustanova i preduzeća. On je ponovio stav iznet na samoj skupštini da su ovogodišnji izveštaji lošiji i netransparentniji od prošlogodišnjih, ali da to sada ne smeta skupštinskoj većini.\nUpravo one zamerke koje je prošle godine novokomponovana većina u opštini iznela kao primedbe i to iskoristila da smeni nekoliko direktora, sada te iste zamerke sa još većim nepravilnostima možemo uputiti ovogodišnjim izveštajima o radu. Primećujemo da je opao kvalitet rada u pojedinim institucijama kulture koje vode ljudi iz redova SNS-a, rekao je Stevica Nazarčić.\nNa sednici su izabrana tri direktora opštinskih ustanova: Kulturnog centra, Gradskog muzeja i Centra za socijalni rad. Najveća debata za govornicom u skupštini se vodila oko imenovanja direktora Kulturnog centra. Stevica Nazarčić je istakao da se praksa partijskog zapošljavanja nastavlja.\n„Jedno od predizbornih obećanja SNS je bilo da više neće biti političkog zapošljavanja. Na njihovom predizbornom letku iz 2012. koji je odbornik Dejan Maksimović pokazao u skupštini piše: „Direktori lokalnih ustanova biraće se na konkursima – nećemo zapošljavati KV majstore kao direktore.“ Od odbornika SNS smo na sednici čuli da taj program „više ne važi“ te su za direktora Kulturnog centra imenovali elektrotehničara pogona. Time je građanima Vršca jasno pokazano da su predizborna obećanja koje je davala Srpska napredna stranka lažna i da više ne važe.“\nStevica Nazarčić je odgovarajući na pitanje novinara da prokomentariše medijsku hajku koja se digla na odbornika Lazara Gutešu, koji je navodno koristio neprimereni izraz na sednici skupštine rekao:\nIz konteksta rečenice se vidi da je Guteša upotrebio dve reči – prilog „samo“ i glagol „zadovoljavati“, a ne imenicu „samozadovoljavanje“ kako to neko tendenciozno tvrdi. Cilj ove medijske hajke jeste da se napadne ličnost Lazara Guteše, da se on kao čovek maksimalno ponizi i diskredituje, a da se istovremeno skrene pažnja javnosti sa mnogo većih problema koje ima opštinska vlast. Ovaj manir vlasti da se na ovakav način obračunava sa pojedincima koji imaju drugačije mišljenje nije ništa novo, to skoro svakodnevno viđamo u našim tabloidima širom Srbije. Mi ne sumnjamo da će advokat Lazar Guteša isterati istinu na videlo, jer se na snimku sednice jasno vidi o čemu je zapravo reč, rekao je Stevica Nazarčić.\nOdbornica Rakić je istakla da je sednica skupštine bila izuzetno burna i da se vlast na sve načine trudila da ne dozvoli vođenje demokratskog dijaloga u skupštini.\nZastrašujuće i opominjujuće zvuče dve rečenice koje su izrečene na poslednjoj Skupštini. Predsednik opštine je u jednom trenutku rekao „da ima odbornika koji vode ozbiljne privatne poslove“ i da oni nemaju baš previše vremena da ga troše na sednicama, dok je zamenik predsednika Skupštine opštine nezadovoljan diskusijom opozicionih odbornika i vremenom koje opozicioni odbornici provode za govornicom, rekao da je „ova sednica previše demokratska“ u smislu slobode govora i mišljenja i to ocenio kao negativnu pojavu, rekla je odbornica Rakić.\nOna je dodala da u Vršcu postoje hrabri i slobodnomisleći ljudi koji ne pristaju da Vršac bude zatvoren grad opasan zidinama jednoumlja, već slobodan i otvoren za dijalog i sa pravom da se ima drugačije mišljenje.


Foča: Na siguran porođaj u fočansku bolnicu dolaze i iz FBiH - zahumlje\n„Beba je dobro, ja se dobro osjećam, sve je proteklo kako treba, prezadovoljna sam tretmanom i odnosom i stalnom brigom i prema meni i prema bebi“, ističe Tabakovićeva.\nZa lak i siguran porođaj neophodan je kontinuiran devetomjesečni rad sa trudnicama, međusobno povjerenje, savjetovanje i saradnja. Porođaj je jedan od najradosnijih, ali i najstresnijih događaja u životu žene. Zbog toga je važno buduće majke upoznati i pripremiti za porođajni proces, objašnjava ginekolog Vladimir Čančar:\nZnačaj rađanja i kvalitet rada Ginekološko-akušerskog odjeljenja prepoznaje i Ministarstvo porodice omladine i sporta RS. Nedavno su fočanskom porodilištu donirali 20 000 maraka za nabavku kreveta za porodilje i bebe, što je, kako su istakli u resornom ministarstvu, samo dio podrške natalitetu i unapređenju rada ovog odjeljenja.\nTagged: FočaporođajUniverzitetska bolnica


POČETNA NACIONALNE VESTI Krizni štab zaseda danas, idemo li pod ključ?\nKrizni štab zaseda u 15 časova, kad ćemo, nadamo se, zvanično saznati kako će izgledati epidemiološke mere u vikendu i danima pred nama.\nMnogo je pitanja na koje danas očekujemo odgovore – hoće li biti novog policijskog časa i zaključavanja, hoće li kafići i tržni centri biti potpuno zatvoreni ili će raditi skraćeno.\nMere koje smo mi tražili su daleko oštrije, da sve bude zatvoreno osim prehrambenih radnji, apoteka i benzinskih pumpi. Medicinski deo Kriznog štaba ne može ni na koji način drugačije da predlaže, svu težinu odgovornosti mora čitavo društvo da preuzme. Medicinski deo Kriznog štaba zna da je ovakva mera ekonomski udar, ali to je mera koja štiti živote. To moramo javno da kažemo… Moraju da se zabrane kontakti koji su nezaštićeni, inače ćemo pući kao zvečka i tek će onda postati jasno šta znači kad pukne zdravstveni sistem”, rekao je Kon.\n“Jedino što može dati rezultate je potpuno sprečavanje kontakata.”\n“Nikada nisam izjavila da je uvođenje vanrednog stanja jedino rešenje, niti tako mislim”, kratko je za naš portal odgovorila Kisić Tepavčević u SMS poruci.\ndopustiti i ne možemo da se složimo sa uvođenjem nulte tolerancije na život, a to bi se i dogodilo ukoliko bi bio prihvaćen predlog o uvođenju policijskog časa, odnosno da sedam ili deset dana u Beogradu i Srbiji ništa ne radi”, rekao je Vesić, preneo je Beoinfo.\nVesić je podsetio da je prošli vikend pokazao da, ukoliko se radno vreme restorana ograniči do 14.00 časova, nastaje pravi “stampedo” po restoranima, teretanama i tržnim centrima, te veći broj ljudi boravi na istom prostoru u kraćem vremenskom periodu.\nPRETHODNI ČLANAKĐerlek: Oštrije mere neophodne, veliki pritisak na zdravstveni sistem\nSLEDEĆI ČLANAKSrbija ispred SAD po broju revakcinisanih na milion stanovnika


Evropska unija uvodi nove sankcije Rusiji, najavljuju se mjere i za Bjelorusiju - Portal 072info\nEvropska unija uvodi nove sankcije Rusiji, najavljuju se mjere i za Bjelorusiju\nPredsjednica Evropske komisije Ursula von der Leyen ponovo se danas obratila javnosti te je poručila kako će Evropska unija uvesti dodatne sankcije Rusiji, ali i Bjelorusiji.\nKako se navodi, Evropska unija će u narednom periodu pružiti dodatnu podršku Ukrajini prije svega u nabavci naouružanja koje je potrebno za odbranu ove države.\n“Po prvi put, Evropska unija će finansirati i isporučiti oružje i opremu zemlji koja se nalazi pod napadom. Također, pojačat ćemo naše sankcije protiv Kremlja”, rekla je Ursula von der Leyen.\nKada je riječ o sankcijama koje se tiču Rusije, one će prema riječima Ursule von der Leyen biti usmjerene prema ruskim medijima.\n“Zabranit ćemo medijsku mašineriju Kremlja u Evropskoj uniji. Državni mediji Russia Today i Sputnik neće više biti u mogućnosti širiti laži. Razvijamo alate koji će zabraniti otrovne i štetne dezinformacije u Evropi”, poručila je predsjednica Evropske komisije.\nOsim medija, sankcije će obuhvatiti i ruski aviosektor.\n“Prije svega, ‘ugasit’ ćemo zračni prostor Evropske unije za ruske aviokompanije. Neće imati mogućnost da slijeću, uzlijeću i prelijeću teritoriju Evropske unije. To uključuje i privatne avione u vlasništvu ruskih oligarha”, rekla je ona.\nNa kraju, Ursula von der Leyen je poručila kako će se sankcije zbog aktuelne situacije uvesti i Bjelorusiji.\n“Usmjerit ćemo sankcije i na drugog agresora u ratu, režim Aleksandra Lukašenka. Uvest ćemo novi paket sankcija koji će pogoditi njihove najvažnije sektore”, zaključila je Von der Leyen.\nPrethodni članakZelenski: Ne vjerujem u pozitivan ishod u pregovorima sa Rusijom\nSljedeći članakLansirane rakete na Ukrajinu


Pravilnik za podsticaje za nabavku novih poljoprivrednih mašina | Agrotrade doo poljoprivredna mehanizacija\nPravilnik za podsticaje za nabavku novih poljoprivrednih mašina\nMinistarstvo poljoprivrede i zaštite životne sredine donelo je Pravilnik o podsticajima za investicije u fizičku imovinu poljoprivrednog gazdinstva za nabavku novih mašina, opreme i kvalitetnih priplodnih grla za unapređenje primarne poljoprivredne proizvodnje.\nIzmeđu ostalog pravilnik obuhvata i program za podsticaje za nabavku nove mehanizacije i opreme za zaštitu od bolesti, štetočina, korova.\nPodsticaje mogu ostvariti lica koja su već kupila mašinu kao i lica koja tek planiraju kupovinu. Procedura je sledeća:\nLica koja su već izvršila kupovinu nove poljoprivredne mehanizcije obuhvaćene pravilnikom, u periodu od 16. oktobra 2016. godine do dana podnošenja zahteva za isplatu podsticaja podnose zahtev za isplatu podsticaja Upravi u periodu od 15. aprila do 1. jula 2017. godine.\nLica koja tek planiraju kupovinu prvo treba da podnesu zahtev Upravi za agrarna plaćanja u periodu od 15. aprila do 1. jula. Uz obrazac zahteva za odobravanje prava na podsticaje podnosilac, pored ostalog, dostavlja se i predračun za nabavku nove mašine i opreme , ne stariji od 30 dana od dana podnošenja zahteva, obrazac izjave dobavljača da može izvršiti isporuku predmeta investicije iz predračuna u roku od 150 dana od dana izdavanja predračuna, kao i da nema svojstvo povezanog lica sa podnosiocem zahteva. Sledi administrativna provera zahteva od strane Uprave i nakon njihove odluke o odobravanju prava na podsticaj, podnosiocu se pored određenog maksimalnog iznosa podsticaja koji može ostvariti, utvrđuje i rok koji ne može biti duži od 90 dana od prijema rešenja, da u potpunosti realizuje investiciju iz predračuna i podnese zahtev za isplatu podsticaja.\nPosle realizacije investicije, podnosi se zahtev Upravi za isplatu podsticaja. Uz obrazac zahteva za isplatu podsticaja podnosilac dostavlja i račun, otpremnicu, propisani dokaz o izvršenom plaćanju predmetne investicije, garantni list.\nIznos podsticaja je 50% od vrednosti kupljene robe bez pdv-a, odnosno 65% za lica koja imaju gazdinstvo u području sa otežanim uslovima rada u poljoprivredi. Najviši ukupni iznos podsticaja koji korisnik može da ostvari u jednoj kalendarskoj godini je 3.000.000 dinara.\nPravo na podsticaje se odobrava po redosledu podnošenja zahteva, do utroška sredstava određenih u skladu sa zakonom.\nPrvinik sa pratećom dokumentacijom pogledjte ovde: http://uap.gov.rs/wp-content/uploads/2017/04/Pravilnik-primarna.pdf


Leteci Holandjanin 2007/09/12\nJučerašnji dan iskorišten za manifestacije protiv islama\nJucerasnji dan, godisnjica 11-og septembra, iskoristen je u Belgiji i uHolandiji za različite političke manifestacije.\nTako su u Briselu pristalice Flamanskog bloka (koji želi nezavisnu Flandriju) organizovali demonstracije pod naslovom “Stop islamiziranju Evrope”. Iako je policija prethodno zabranila skup, u centru Brisela se okupilo nekoliko stotina demonstranata. Pošto se na upozorenje policije demonstranti nisu htjeli razići policija je intervenisala i uhapsila čak dvojicu najviših rukovodilaca Flamaskog bloka.Oni su popodne pušteni.\nU Holandiji je u Hagu organizovan skup na kome je formiran komitet “Bivših muslimana”. Tako je pored Njemačke i Velike Britanije, te Skandinavije i u Holandiji formirana organizacija onih koji su napustili islam. Pripadnici komiteta se diče svojom odlukom i pod geslom “Tolerancija i sloboda” traže od zapadnih vlada da oni što žele napustiti islam imaju više slobode i da se ne moraju bojati zbog svoje odluke. “Želimo pokazati da intolerantne nećemo tolerisati” poruka je Ehsana Jami, koji je predsjednik ovog holandskog komiteta. On se je priklonio desničarskim partijama (Wildersa) iako je član radničke PVDA. Biće interesantno šta će preduzeti rukovodstvo PVDA.\nDotični Jami, koji djeluje nekako ženstveno i izvještačeno, je bio gost udarne političke emisije, gdje je rekao kako Evropa ne može prihvatiti ideologiju krvne osvete i obrezivanja žena. U jednoj drugoj emisiji, jedna druga konvertitkinja iz Irana, koja se sada zove Nataša, je istakla da nikad nije osjetila toliku ljubav za Allaha koliku je u crkvi osjetila za Isusa.\nObjavio/la reuw u 09:37, 9 komentar(a), print, #


NATO istraživanje: Manipulacija na društvenim mrežama, kroz otvaranje lažnih profila postaje unosan posao – Kakanj-X\nNa 6 pro, 2019 133\nVelike društvene mreže djeluju nemoćno pred rastućim biznisom, a sve više evropskih kompanija počinje da preprodaje ruske usluge. Time se ne samo narušava bezbjednost na internetu, već i otvara ogroman prostor za utjecaj na političke i ekonomske događaje, navodi se u izvještaju koji je objavio Centar za strateške komunikacije NATO-a.\nPored toga što su usluge ove vrste lako dostupne i jeftine, samo tržište je neregulisano. Tako se za samo tri stotine evra može kupiti više od tri i po hiljade komentara, dvadeset hiljada pregleda i nešto više od pet hiljada pratilaca, navedeno je u izveštaju. Kupci su raznoliki, od pojedinaca koji manipulaciju koriste za sopstvenu promociju, preko kompanija koje žele da ostvare komercijalnu dobit, pa sve do državnih tjela i političara koji manipulaciju na mrežama koriste u političke svrhe.\nTim koji je radio na istraživanju odlučio je da sprovede eksperiment i uloži tri stotine eura kako bi direktno pratio realizaciju naručenih aktivnosti. Takođe, istraživači su utvrdili i set kriterijuma na osnovu kojih su pratili na koji način četiri velike društvene mreže Fejsbuk (Facebook), Tviter (Twitter), Instagram i Jutjub (Youtube) odgovaraju na izazove manipulacije. Uočeno je da, kako bi kupljena količina manipulacije bila isporučena, više od osamnaest hiljada lažnih profila je bilo aktivirano.\nUprkos tome što predstavlja nepregledni izbor mogućnosti da se putem društvenih mreža utječe na javno mnijenje, istraživanje je pokazalo i da je 90 odsto kupljenih naloga i aktivnosti korišteno u komercijalne, a ne političke svrhe. Međutim, zanimljivo je napomenuti to da se tip aktivnosti razlikuje u zavisnosti od mreže. Tako je, na primjer, čak 4 od 5 objava na Fejsbuku korišćeno da se promoviše politički sadržaj.\nČak i ako korištenje manipulativnih sadržaja u političke svrhe još uvijek ne predstavlja značajan dio aktivnosti, imajući u vidu brzinu rasta ove industrije, realno je očekivati da će udio značajno porasti u narednim godinama. Pored same svrhe u koje se manipulacija koristi, ono što posebno zabrinjava jeste neefikasnost Fejsbuka, Tvitera, Instagrama i Jutjuba da se izbore sa zloupotrebama sadržaja i manipulacijama.\nManipulacija na društvenim mrežama podrazumijeva kreiranje lažnih naloga kojima je cilj, da kroz različite sadržaje, utiču na javno mnijenje, trendove i popularnost određenih aktera. Neki od lažnih profila, poznati kao “botovi”, proizvod su kompjuterskog programa i koštaju samo nekoliko centi.\nDruge, one malo kompleksnije i skuplje, vode ljudi, te ih je nekada teško razlikovati od pravih korisnika. Cijena ovih naloga ide i do nekoliko stotina eura i onlajn mogu ostati do nekoliko godina.\nOno što predstavlja ogroman problem jeste činjenica da većina lažnih naloga, čak i nakon prijavljivanja od strane drugih korisnika, ostaje “živa” na internetu i po nekoliko nedjelja. To znači da kreatori naloga mogu nesmetano da nastave da koriste u manipulativne svrhe, uprkos tome što je kompanija upozorena na zloupotrebu.\n“Tri nedjelje nakon prijave, u okviru istraživanja i sprovedenog eksperimenta, više od 95 odsto prijavljenih naloga i dalje je bilo aktivno. To, jednostavno, znači da je zloupotreba naloga prošla potpuno neopaženo i nekažnjeno”, upozoravaju iz NATO-a.\nUprkos tome što je borba protiv manipulacije na internetu sve samo ne laka i pri kraju, bitno je naglasiti da nisu sve mreže podjednako loše. Naravno, sve zavisi od novca i spremnosti kompanije da ulaže u unapređenje tehnika kojima se borbe protiv manipulacije. Tako na primjer Fejsbuk ima najbolje mehanizme za blokiranje lažnih profila, ali ne i za uklanjanje već objavljenih manipulativnih sadržaja.\n“Tviter je trenutno najefikasniji u borbi protiv zloupotrebe sadržaja. Instagram je najjeftinija i najlakša mreža za manipulaciju, a Jutjub je jedina platforma koja je uspješna u borbi protiv manipulisanja brojem pregleda”, piše u izvještaju.\nIako može da zvuči paradoksalno imajući u vidu navedene podatke, društvene mreže i dalje su značajno bolje u borbi protiv lažnih naloga i pratilaca, nego u prepoznavanju i uklanjaju naručenih komentara i kupljenih pregleda. Stoga, činjenica da se godišnje blokira više od milion lažnih naloga, ne znači mnogo i predstavlja samo dio čitave priče. Uprkos tome što su društvene mreže ulagale u razvoj mehanizama koji bi se borili protiv otvaranja lažnih naloga, još uvijek nisu uspjele da pronađu adekvatni način da se izbore protiv manipulativnih sadržaja, koji se plasiraju sa ciljem da uti+ječu na javno mnijenje.\n“Primjetno je da Fejsbuk, Instagram, Tviter i Jutjub ne uspevaju da se na adekvatan način izbore sa zloupotrebama i manipulacijama. Samoregulacija ne funkcioniše i nema naznaka da manipulisanje sadržajem na mrežama postaje otežano ili skuplje”, navodi se u izvještaju i dodaje da zbog svega toga ne treba da čudi činjenica da tržište manipulacije raste iz godine u godinu.\nManipulacija na društvenim mrežama predstavlja nov način da se utječe na politička događanja, prije svega rezultate izbora, polarizuje javno mnijenje ili obezbijedi njegova podrška za određene političke odluke.\nImajući u vidu čitavu industriju koja je nastala kako bi zadovoljila i obezbijedila efikasne i jeftine mehanizme za manipulaciju preko društvenih mreža, kompanije kao što su Fejsbuk, Instagram, Tviter i Jutjub suočavaju se sa ogromnim teškoćama da se izbore sa rastućim izazovima i zaštite svoj sadržaj i svoje korisnike. Podatak da ove kompanije ne uspjevaju da uklone čak ni one profile i sadržaje koji su prijavljeni kao lažni od strane drugih korisnika, govori dovoljno o jačini manipulativne mašinerije koja je u međuvremenu izrasla.\nNa osnovu sprovedenog istraživanja i uočenih izazova sa kojima se društvene mreže suočavaju, NATO predlaže da je potrebno uspostaviti nezavisni i tehnički dobro opremljen nadzor nad društvenim mrežama, povećati transparentnost društvenih mreža i konačno regulisati tržište na kom se “manipulativne usluge” prodaju.\nTržište manipulacije postalo je široko dostupno, jeftino i sa velikim brojem opcija za preprodaju sadržaja, što omogućuje njegovo nekontrolisano širenje, četiri najveće društvene mreže za sada ne uspjevaju da se na efikasan način izbore za zloupotrebama i manipulacijama, što predstavlja ogroman rizik po bezbjednost građana na internetu, prenosi “RadioSlobodnaEvropa“.


Kontraverzne aplikacije – žene javno ocenjuju muškarce sa kojima su bile : Crveni tepih\nKontraverzne aplikacije – žene javno ocenjuju muškarce sa kojima su bile\nOva nova kontraverzna aplikacija izazvala je buru reakcija kod jačeg pola, jer je reč o njihovom ocenjivanju. Naime, aplikacija pod nazivom Lulu a koja je napravljena u svrhu pronalaženja muškaraca i funkcioniše na teritoriji Kanade, SAD-a i Velike Britanije uznemirila je mnoge muškarce koji su se našli na tapeti ove aplikacije gde žene koje su korisnice ovog servisa javno ocenjuju muškarce sa kojima su bile.\nRezultati i ocenjivanje odnose se na to da žene daju bodove za gotovo sve: izgled, manire, ponašanje, ali i za mnogo intimnije stvari, kao što je ocena sposobnosti u krevetu. Korisnice ovog servisa u svojim ocenama veoma često idu i dalje iznoseći detalje, pa tako koriste i hashtagove kao što su #predivanosmehalilažan#, #nijenazvaosledećidan#, i sl.\nKreator ove aplikacije svakako se podrazumeva da je žena, Alexandra Chong iz Kanade koja je ovu aplikaciju napravila u nameri da pomogne ženama kako bi lakše odabrale muškarca putem interneta, kako bi njihov izbor bio pametniji, bolji i sigurniji. Ona je izjavila da je ova aplikacija stvorena radi sigurnosti jer veoma često ne znamo ko je na drugoj strani, a sa javnom prozivkom i razotkrivanjem povećava se i veća odgovornost muškaraca. Ona kaže da su njene namere potpuno dobronamerne i čiste, te da nastoji upravo da zadrži i ostvari zdrav muško-ženski odnos.\nIpak, iako je aplikacija Lulu doživela veliku popularnost, izazvala je negativne reakcije kod mnogih muškaraca koji kažu da se na ovaj način tretiraju kao stvar, te da se narušavaju njihova intima i privatnost.\nJedan je upravo iz ovih razloga pokušao i da tuži ovu kompaniju, a njegovo ime je Felippo de Almeida Scolari iz Sao Paula. On je zbog „niskih ocena“ i hashtagova #jeftinijiodhlebaiputera“ i #trebadoćisupozorenjem“, osetio se strašno uvređenim smatrajući da za ovu po njemu nepravdu neko treba i da odgovara.